Mga Turo ng mga Buhay na Propeta Manwal ng Titser Religion 333 Inilathala ng Ang Simbahan ni Jesucristo ng mga Banal sa mga Huling Araw Salt Lake City, Utah
Ang mga komentaryo at pagwawasto ay pasasalamatan. Mangyaring ipadala ang mga ito, pati na ang mga pagkakamali, sa: Seminaries and Institutes of Religion Curriculum Services 50 E North Temple Street Salt Lake City, Utah 84150-0008 USA Email: ces-manuals@ldschurch.org Isulat lamang ang iyong buong pangalan, address, ward, at stake. Tiyaking tukuyin ang pamagat ng manwal kapag ibinigay mo ang iyong mga komentaryo. © 2010, 2016 ng Intellectual Reserve, Inc. Lahat ng karapatan ay nakalaan. Inilimbag sa Estados Unidos ng Amerika Version 2, 12/16 Pagsang-ayon sa Ingles: 10/16 Pagsang-ayon sa pagsasalin: 10/16 Pagsasalin ng Teachings of the Living Prophets Teacher Manual Tagalog 14420 893
Mga Nilalaman Pambungad ... v 1 Kailangan Natin ang mga Buhay na Propeta ... 1 2 Ang Buhay na Propeta: Ang Pangulo ng Simbahan ... 9 3 Paghalili sa Panguluhan ... 15 4 Ang Korum ng Unang Panguluhan ... 21 5 Ang Korum ng Labindalawang Apostol ... 28 6 Pangkalahatang Kumperensya ... 32 7 Pag-aaral ng mga Mensahe sa Pangkalahatang Kumperensya ... 38
Pambungad Itinuro ni Elder Robert D. Hales ng Korum ng Labindalawang Apostol: "Ang mga buhay na propeta ang namamahala sa simbahang ito ngayon. Ang pinakamalaking seguridad ng mga miyembro ng Ang Simbahan ni Jesucristo ng mga Banal sa mga Huling Araw ay nagmumula sa pagkatutong pakinggan at sundin ang mga salita at kautusan na ibinigay ng Panginoon sa pamamagitan ng mga buhay na propeta. Umaasa ako na mauunawaan ng mundo ang kahalagahan ng pagkakaroon ng buhay na propeta sa lupa ngayon" (Robert D. Hales, "Hear the Prophet's Voice and Obey," Ensign, Mayo 1995, 17). Bilang titser para sa kursong ito, may pagkakataon kang tulungan ang iyong mga estudyante na makita ang pagpapala na mabuhay sa panahong ito na narito sa lupa ang mga buhay na propeta. Matutulungan mo sila na malaman na ang Ama sa Langit ay nangungusap ngayon tulad ng ginawa Niya noon sa lahat ng dispensasyon. Kapag ang mga buhay na propeta ay nagsasalita nang may awtoridad sa mga miyembro ng Simbahan, sinasabi nila ang "kaisipan ng Panginoon, ... tinig ng Panginoon, at ang kapangyarihan ng Diyos tungo sa kaligtasan" (D at T 68:4). Pag-aralan nang may panalangin ang mga banal na kasulatan at ang mga mensahe sa pangkalahatang kumperensya. Hangarin ang Espiritu Santo sa pagpili mo ng mga aktibidad sa pag-aaral na makatutulong sa mga estudyante na umunlad sa espirituwal. Tulungan ang mga estudyante na matuklasan, maunawaan, at maipamuhay ang mga katotohanan na inilahad sa mga kumperensya ng Simbahan. Ang manwal na ito ay makatutulong sa iyong paghahanda dahil nagbibigay ito ng panimulang impormasyon sa mga kabanata, tinutukoy ang mga banal na kasulatan at mga alituntunin ng ebanghelyo, at nagmumungkahi ng mga paraan upang matulungan mo ang mga estudyante na maunawaan ang doktrina at maipamuhay nila ito. Paano Nabuo ang Manwal na Ito Ang Religion 333 ay nilayong ituro sa isang semestre. Ang manwal na ito ay naglalaman ng pitong kabanata: 1. Kailangan Natin ang mga Buhay na Propeta 2. Ang Buhay na Propeta: Ang Pangulo ng Simbahan 3. Paghalili sa Panguluhan 4. Ang Korum ng Unang Panguluhan 5. Ang Korum ng Labindalawang Apostol 6. Pangkalahatang Kumperensya 7. Pag-aaral ng mga Mensahe sa Pangkalahatang Kumperensya v
PAMBUNG AD vi Kabilang sa unang anim na kabanata ang nilalaman at mga ideya na magagamit mo bilang resource o sanggunian habang itinuturo mo ang mga saligang doktrina para sa klaseng ito. Bilang titser maaari mong ituro ang mga lesson na ito sa unang anim na class period ng semestre o kaya ay ituro ang mga ito sa hindi sunud-sunod na araw sa buong semestre. Ang Kabanata 7 ay naglalaan ng mga ideya para sa iba't ibang pamamaraan sa pagtuturo ng mga salita ng mga General Authority mula sa pinakahuling isyu ng kumperensya ng magasing Ensign o Liahona. Dapat ituro sa natitirang mga class period ang mga mensahe mula sa kumperensya. Ang mga lesson sa manwal na ito ay ituturo sa loob ng 50 minuto. Kung dalawang beses sa isang linggo ang klase ninyo, ang bawat lesson ay dapat ituro ng mga 50 minuto. Kung minsan lang sa isang linggo ang klase ninyo, ang bawat lesson ay dapat ituro ng mga 90 minuto. Para sa 90-minutong klase maaari mong ituro ang isa sa mga lesson mula sa manwal na ito gayundin ang materyal o mensahe mula sa Ensign o Liahona. Kailangan mong iakma ang materyal ng kurso sa bawat pagtuturo mo. Sa isang karaniwang semestre, ang pagtuturo mula sa Ensign o Liahona ay gugugol ng mga 75 porsiyento ng oras ng klase. Bawat kabanata sa manwal na ito ay may tatlong bahagi: Pambungad Ilang Doktrina at mga Alituntunin Mga Ideya sa Pagtuturo Pambungad Tampok sa bahaging "Pambungad" ang mga pangkalahatang tema na nakapaloob sa kabanata at tutulungan ka nito na makita kaagad at malaman ang kabuuang paksa. Ilang Doktrina at mga Alituntunin Ang bahaging tinatawag na "Ilang Doktrina at mga Alituntunin" ay naglalaman ng listahan ng mga pangunahing doktrina at alituntunin na may kaugnayan sa paksa ng lesson. Bukod sa mga doktrina at alituntuning tinukoy sa manwal, maaaring makakita ka ng iba pang mahahalagang katotohanan sa mga banal na kasulatan o sa mga isyu ng kumperensya ng Ensign o Liahona na sa palagay mo ay tutugon sa mga pangangailangan ng iyong mga estudyante. Karapatan mo ito bilang titser. Gayunman, maaari mong i-survey o tingnan ang iba pang mga kabanata sa manwal bago ituro ang mga karagdagang alituntunin. Kung ang isang alituntunin o doktrina ay hindi tinalakay sa ituturong lesson, ito ay maaaring naroon sa iba pang kabanata na mas lubos na sumusuporta sa paksa. Mga Ideya sa Pagtuturo Ang bahaging "Mga Ideya sa Pagtuturo" ay nagbibigay ng mga partikular na ideya sa pagtuturo para sa bawat item na tinukoy sa ilalim ng "Ilang Doktrina at mga Alituntunin." Ang bahaging ito ay maaaring maglaman din ng mga mungkahi sa pagtuturo ng mahahalagang ideya na hindi nakalista sa ilalim ng "Ilang Doktrina at mga Alituntunin." Ang "Mga Ideya sa Pagtuturo" ay makatutulong sa iyo na maghanda ng lesson at mga aktibidad sa pag-aaral. Iakma ang mga mungkahi sa lesson para umangkop sa klase, sa mga pangangailangan ng estudyante, at sa oras.
Iba Pang mga Tulong sa Pagtuturo Komentaryo sa manwal ng estudyante. Ang Mga Turo ng mga Buhay na Propeta Manwal ng Estudyante (Religion 333) ay naglalaman ng mahalagang komentaryo ng mga General Authority at Pangkalahatang Pinuno ng Simbahan. Imumungkahi sa iyo ng ilang ideya sa pagtuturo sa manwal ng titser na gamitin mo ang komentaryo na matatagpuan sa manwal ng estudyante. Hikayatin ang mga estudyante na gamitin ang materyal o sangguniang ito sa loob at sa labas ng klase. Bukod pa rito, ang bawat kabanata sa manwal ng estudyante ay nagtatapos sa bahaging "Mahahalagang Bagay na Pag-iisipan" at "Mga Iminungkahing Assignment." Ang mga tanong na nasa ilalim ng "Mahahalagang Bagay na Pag-iisipan" at ang mga aktibidad sa "Mga Iminungkahing Assignment" ay tumutulong sa mga estudyante na pag-isipan pang mabuti ang mga karagdagang babasahin. Marami sa mga tanong at aktibidad na ito ang maaari ding iangkop sa mga ideya sa pagtuturo na gagamitin sa klase. Mga salita ng mga buhay na propeta, mga General Authority, at Pangkalahatang Pinuno ng Simbahan. Habang pinag-aaralan mo ang kasalukuyang mga mensaheng ibinigay sa pangkalahatang kumperensya at ang mga artikulo sa mga magasin ng Simbahan, maghanap ng karagdagang materyal na maaaring idagdag sa mga lesson sa manwal na ito. Website ng Seminaries and Institute of Religion. Ang Seminaries and Institutes of Religion ay may website din, institute.lds.org, na may maraming resources o sanggunian na makatutulong sa iyo. Paano Gamitin ang Manwal na Ito Gamiting mabuti ang mga mensahe ng Unang Panguluhan at ng Korum ng Labindalawang Apostol sa pangkalahatang kumperensya bilang suplemento sa manwal na ito habang naghahanda ka ng mga lesson at naglalahad ng impormasyon sa klase. Ang mga mensahe ng mga miyembro ng Unang Panguluhan at ng Korum ng Labindalawang Apostol na matatagpuan sa mga magasin ng Simbahan, mga mensaheng ibinigay sa iba pang pagkakataon, o mga opisyal na komunikasyon na paminsan-minsang ipinalalabas ng mga Kapatid ay maaari ding gamitin. Ang manwal ay magagamit sa ilang paraan, kabilang ang sumusunod: 1. Maaari mong piliing sunding mabuti ang mga mungkahi sa pagtuturo tulad ng nakasaad. 2. Maaari mong gamitin ang manwal na ito bilang gabay sa pag-aaral upang matukoy ang mga alituntunin at tema na nais mong matalakay sa iyong lesson. Magpasiya Kung Ano ang Ituturo Mo Pumili ng mga doktrina, alituntunin, pangyayari, at aplikasyon na pinakamahalagang malaman at gawin ng iyong mga estudyante. Karamihan sa ituturo mo ay magmumula sa manwal na ito at sa manwal ng estudyante; gayunman, tiyaking gamitin ang mga banal na kasulatan para maragdagan ang mga alituntunin mula sa mga manwal. Hayaang gabayan ka ng mga panghihikayat ng Espiritu Santo at ng pangangailangan ng iyong mga estudyante sa pagpapasiya PAMBU NGAD vii
PAMBUNG AD viii kung ano ang ituturo. (Para sa karagdagang impormasyon tungkol sa kung ano ang ituturo, tingnan sa Gospel Teaching and Learning: A Handbook for Teachers and Leaders in Seminaries and Institutes of Religion [2012], bahagi 4.3.3.) Hindi ka obligadong ituro ang lahat ng mga iminungkahing doktrina at alituntunin sa bawat kabanata, at malamang na makita mo na kulang ang iyong oras para gawin ito. Ipinayo ni Elder Richard G. Scott (1928-2015) ng Korum ng Labindalawang Apostol: "Tandaan, ang pinakaunang priyoridad ninyo ay hindi para ituro ang lahat ng materyal kung hindi naman ito mauunawaan [ng mga estudyante]. Gawin ang lahat ng makakaya ninyo nang may pag-unawa at sapat na kaalaman" (Richard G. Scott, "To Understand and Live Truth" [mensahe sa CES religious educators, Peb. 4, 2005], 2). Magpasiya Kung Paano Ka Magtuturo Alalahanin ang mga responsibilidad ng estudyante habang pumipili ka ng iba't ibang pamamaraan sa pagtuturo ng lesson. Sa pagsasalita sa mga tagapagturo ng relihiyon, sinabi ni Pangulong J. Reuben Clark Jr. (1871-1961) na, "Hindi mo kailangang palihim na pumunta sa likod ng kabataang ito na marami nang espirituwal na karanasan at ibulong ang relihiyon sa kanyang mga tainga" ("The Charted Course of the Church in Education" [mensahe sa mga lider sa seminary and institute of religion, Ago. 8, 1938], 6). Maaasahan mo ang kahustuhan ng isipan ng mga estudyante sa mga bagay na espirituwal at gagawin nila nang mabuti ang kanilang mga responsibilidad. Kapag naghahanda ka ng iyong lesson, tulungan ang iyong mga estudyante na maging responsable sa kanilang pag-aaral. Ang mga sumusunod na mungkahi ay maaaring makatulong: Hikayatin ang mga estudyante na basahin ang mga bahagi sa manwal ng estudyante o mga mensahe sa pangkalahatang kumperensya at ang mga kaukulang banal na kasulatan na ipinababasa sa kanila bago simulan ang bawat lesson. Bigyan ang mga estudyante ng pagkakataong magtanong at sagutin ang mga tanong. Ang magagandang tanong ay mahalaga sa pagtulong sa mga estudyante na maging responsable sa kanilang pag-aaral. Maaari mong sabihin paminsan-minsan sa mga estudyante na isulat ang kanilang mga tanong bago magpunta sa klase. Tulungan ang mga estudyante na makita na ang kanilang mga tanong sa klase ay maaaring maging mas mahalaga sa proseso ng pag-aaral kaysa sa mga tanong ng titser. Habang pinag-aaralan nila ang mga turo ng mga buhay na propeta, hikayatin ang mga estudyante na tukuyin ang mga alituntunin, ipaliwanag ang mga kahulugan, magbahagi ng mga ideya, at magpatotoo sa mga katotohanang nalaman nila. Ihanda ang klase para madama ng mga estudyante ang Espiritu ng Panginoon at magkaroon ng pribilehiyo at responsibilidad na makinig at magsalita upang patatagin ang isa't isa (tingnan sa D at T 88:122). Maghanap ng mga pagkakataon na magamit ang mahahalagang scripture passage bilang pangalawa at pangatlong patunay na totoo ang mga
alituntuning itinuturo mo mula sa kurikulum. Bigyan ng oras ang mga estudyante na matukoy ang mga talata ng banal na kasulatan na nagdaragdag ng ideya o patotoo sa mga alituntuning itinuro. Iwasang palaging gamitin ang pagle-lecture sa pagtuturo. Sa halip, hayaang tuklasin ng mga estudyante ang mga katotohanan sa pamamagitan ng paggabay sa kanila patungo sa mga katotohanang nalaman mo at ng ibang tao. Itinuro ni Elder David A. Bednar ng Korum ng Labindalawang Apostol na tinutulungan ng mahuhusay na titser ang mga estudyante na mahanap ang mga sagot para sa kanilang sarili: "Napansin ko ang isang karaniwang [katangian ng] mga guro na nagkaroon ng malaking impluwensya sa buhay ko. Tinulungan nila akong [maghangad na] matuto sa pamamagitan ng pananampalataya. Tumanggi sila na bigyan ako ng madadaling kasagutan sa mahihirap na tanong. Sa katunayan, hindi nila ako binigyan ng anumang kasagutan. Sa halip, itinuturo nila ang daan at tinulungan ako na gawin ang mga hakbang para makita ko ang aking mga kasagutan. Totoo na hindi ko madalas nagugustuhan ang pamamaraang ito, pero batay sa karanasan natulungan ako na maunawaan na ang kasagutang ibinigay ng ibang tao ay karaniwang hindi matatandaan sa matagal na panahon. Ngunit ang kasagutan na natuklasan natin o nakamtan sa tulong ng pananampalataya, ay karaniwang naaalala sa buong buhay" (David A. Bednar, "Maghangad na Matuto sa Pamamagitan ng Pananampalataya," Liahona, Set. 2007, 23). Sa halip na ituro ang impormasyon sa pamamagitan ng lecture lamang, maghanap ng mga pamamaraan sa pagtuturo na tutulong sa mga estudyante na maging mas aktibo sa pag-aaral at talakayan sa klase. (Para sa karagdagang impormasyon kung paano magturo, tingnan sa Gospel Teaching and Learning: A Handbook for Teachers and Leaders in Seminaries and Institutes of Religion [2012], bahagi 4.3.4.) Hikayatin ang mga estudyante na ipamuhay ang payo ng mga propeta. Tulungan silang maging mga disipulo ni Jesucristo at hindi lamang mga iskolar ng ebanghelyo. Ipinayo pa sa atin ni Elder David A. Bednar na tulungan natin ang mga estudyante na matuto nang "higit pa sa kung ano ang nauunawaan ng isipan at pagtanda at pagsasaulo ng impormasyon" upang matulungan sila na "hubarin ang likas na tao (tingnan sa Mosias 3:19), baguhin ang [kanilang] puso (tingnan sa Mosias 5:2)" ("Maghangad na Matuto sa Pamamagitan ng Pananampalataya," 20). Pag-aangkop ng Manwal sa mga Taong may Kapansanan Kapag nagtuturo ng mga estudyanteng may mga kapansanan, iakma ang mga lesson upang matugunan ang kanilang mga pangangailangan. Halimbawa, kailangan sa maraming lesson na magbasa ang mga estudyante nang malakas o tahimik at isulat ang mga sagot sa papel. Para maiakma sa mga estudyante na hindi makapagbasa, maaari kang magbasa nang malakas, pabasahin ang mga kapwa estudyante, o gumamit ng mga prerecorded material para maisalaysay ang mga banal na kasulatan (tulad ng audiotape, CD, o mp3). Kapag nakasaad sa mga PAMBU NGAD ix
PAMBUNG AD x lesson na isulat ang mga sagot, maaari mong hikayatin ang mga estudyante na sabihin na lang ang kanilang mga sagot. Para sa mga karagdagang ideya at resources, magpunta sa disabilities.lds.org at sa bahaging Seminaries and Institutes of Religion Policy Manual sa "Adapting Classes and Programs for Students with Disabilities."
KABANATA 1 Kailangan Natin ang mga Buhay na Propeta Pambungad Nabubuhay tayo sa panahon na napakaraming oportunidad, mga pagsubok, at tukso. Kahit malaki ang naitutulong ng mga salita ng mga nagdaang propeta, kailangan natin ang patuloy na patnubay ng Panginoon na akma sa mga kalagayan o pangyayari sa ating panahon. Itinuro ni Pangulong John Taylor (1808-87): "Hindi ipinahayag kay Adan na tagubilinan si Noe na gumawa ng arko; o ipinahayag kay Noe na sabihin kay Lot na lisanin ang Sodom; o nagsalita ang isa sa kanila tungkol sa paglisan ng mga anak ng Israel mula sa Egipto. Ang mga ito ay nakatanggap ng paghahayag para sa kanilang sarili. ... At gayon din tayo" (Mga Turo ng mga Pangulo ng Simbahan: John Taylor [2002], 189-90). "Nangangailangan tayo ng buhay na puno - buhay na bukal - buhay na katalinuhan, na nagmumula sa buhay na priesthood sa langit, mula sa buhay na priesthood sa mundo. ... Nangailangan ang mga ito ng bagong paghahayag, na angkop sa partikular na kalagayan ng simbahan o ng indibiduwal sa panahong iyon. Ang layunin ng kabanatang ito ay tulungan ang iyong mga estudyante na maunawaan na kailangan nila ang mga buhay na propeta at ang mga pagpapalang natatanggap natin sa pagsunod sa kanilang payo. Ilang Doktrina at mga Alituntunin • Inihahayag ng Panginoon ang Kanyang kalooban sa mga buhay na propeta ngayon tulad ng ginawa Niya noon. Ang Simbahan ng Panginoon ay nakasalig sa pundasyon ng mga propeta at apostol. Ang mga miyembro ng Unang Panguluhan at ng Korum ng Labindalawang Apostol ay mga propeta, tagakita, at tagapaghayag. Tinutulungan tayo ng mga propeta na magkaroon ng pananampalataya kay Jesucristo. Ang Unang Pangitain Ang kaligtasan ay nagmumula sa pagkakaroon ng kaalaman at pagsunod sa mga turo ng mga buhay na propeta. 1
KABANATA 1 2 Mga Ideya sa Pagtuturo Inihahayag ng Panginoon ang Kanyang Kalooban sa mga Buhay na Propeta Ngayon Tulad ng Ginawa Niya Noon Ibahagi sa iyong klase ang pahayag ni Pangulong Hugh B. Brown (1883-1975) ng Unang Panguluhan tungkol sa pangangailangan sa mga buhay na propeta mula sa bahagi 1.1 ng Mga Turo ng mga Buhay na Propeta Manwal ng Estudyante. Ipabasa sa buong klase ang Amos 3:7 at itanong: Paano pinagtitibay ng Amos 3:7 ang itinuro ni Pangulong Brown? Isulat sa pisara ang sumusunod na mga reperensya: 1 Nephi 2:1-3; Exodo 3:3-4, 15-18. Sabihin sa mga estudyante na basahin ang isa sa mga reperensya at tukuyin kung ano ang ipinagagawa ng Panginoon sa mga tao at sino ang nakatanggap ng paghahayag. Maikling talakayin ang nalaman nila. Ipabasa sa isang estudyante ang pahayag ni Pangulong John Taylor (1808-87) sa bahagi 2.4 ng manwal ng estudyante. Pagkatapos ay talakayin ang ibinigay na mga dahilan ni Pangulong Taylor kung bakit kailangan ang mga buhay na propeta. Para bigyang-diin na inihahayag ng Panginoon sa mga buhay na propeta ang payo at tagubilin na kailangan natin sa ating panahon, isulat ang salitang pornograpiya sa pisara. Ibahagi sa mga estudyante na ang unang pagkakataon na ginamit ang salitang pornograpiya sa pangkalahatang kumperensya ay noong Oktubre 1959. Nang sumunod na 10 taon, mula 1959 hanggang 1969, binanggit ito nang 8 beses sa kumperensya. Gayunman, sa loob ng 10 taon mula 1999 hanggang 2009 binanggit ito o pinag-usapan nang 81 ulit sa pangkalahatang kumperensya. Itanong sa mga estudyante ang mga sumusunod: Sa palagay ninyo. bakit nagkaroon ng malaking pagbabago sa bilang ng pagbanggit ng mga Kapatid sa pornograpiya? (Maging maingat upang hindi ito mauwi sa detalyadong talakayan tungkol sa pornograpiya; isang halimbawa lang ito na kailangan ang mga buhay na propeta dahil sa pagbabago ng kalagayan.) Ano ang iba pang mga halimbawa ng mahahalagang katotohanan o payo na natanggap sa ating panahon sa pamamagitan ng mga buhay na propeta na maaaring hindi masyadong nabigyang-diin ng mga propeta noon? (Isulat ang mga sagot ng mga estudyante sa pisara para matalakay kalaunan sa lesson. Maaaring kabilang sa mga sagot ang family home evening o mga babala laban sa pagkalulong sa droga, aborsyon, at homoseksuwalidad.) Ibahagi ang sumusunod na pahayag ni Pangulong Henry B. Eyring ng Unang Panguluhan: "Dumating [kay Pangulong Thomas S. Monson] ang paghahayag at inspirasyon sa harapan ko. ... Isa akong saksi" (Henry B. Eyring, "Ang Totoo at Buhay na Simbahan," Ensign o Liahona, Mayo 2008, 24).
Itanong: Bakit mahalagang malaman na patuloy na inihahayag ng Panginoon ang Kanyang isipan at kalooban sa pamamagitan ng mga buhay na propeta? Patotohanan na kailangan ang mga buhay na propeta sa mundo ngayon at patuloy na inihahayag ng Panginoon ang Kanyang isipan at kalooban sa pamamagitan ng Kanyang mga piling propeta. Ang Simbahan ng Panginoon ay Nakasalig sa Pundasyon ng mga Propeta at Apostol Idrowing ang kasamang diagram sa pisara at itanong ito sa mga estudyante: Batid ang kahalagahan ng matibay na pundasyon, anong kaibhan ang nagagawa ng uri ng materyal na ginagamit sa pagtatayo ng pundasyon? Ipabasa sa mga estudyante ang Mateo 7:24-27. Ibahagi ang sumusunod na pahayag ni Pangulong Russell M. Nelson ng Korum ng Labindalawang Apostol: "Halos dalawang dekada na ang nakararaan noong itatayo pa lang ang templo sa Mexico City, naharap ang mga arkitekto sa isang malaking hamon. Dahil ang Mexico City ay nasa lupaing nasa ibabaw ng daluyan ng tubig, ang pundasyon ng ilan sa mga gusali nito ay nagagalaw at tumatagilid sa paglipas ng panahon. Ang pagtatayo ng templo roon ay nangailangan ng espesyal na pundasyon. Dalawang daan at dalawampu't isang malalaki at pinatibay na haliging semento [bawat haligi ay 18 pulgada ang diametro] ang ibinaon nang mahigit 100 talampakan na lalim sa lupa. ... Sa hindi nakikita ngunit tiyak na pundasyong ito, ang templo ngayon ay nakatayong matibay at tuwid. "Ang matibay na pundasyon ay kailangan para sa alinmang gusali, institusyon, o indibiduwal para tumagal ito. Dahil diyan, isipin natin ang pundasyon ng Ang Simbahan ni Jesucristo ng mga Banal sa mga Huling Araw. Pagkatapos ay tingnan natin kung paano sinusuportahan ng matibay na pundasyon ng Simbahan ang pundasyon ng ating pananampalataya bilang mga miyembro ng Simbahan" (Russell M. Nelson, "How Firm Our Foundation," Ensign, Mayo 2002, 75). Basahin nang malakas ang Mga Taga Efeso 2:19-21 sa klase at gamitin ang mga sumusunod na tanong upang tulungan ang mga estudyante na ikumpara ang pundasyon ng Mexico City Temple sa pundasyon ng Simbahan na binubuo ng mga propeta at apostol: Sa paanong paraan ang pundasyon ng mga propeta at apostol ay tulad ng malalaking haliging ginamit para maging matibay ang Mexico City Temple? Ano ang magagawa ng isang tao upang matiyak na siya ay nagtatayo ng matibay na pundasyon? K ABANATA 1 3
KABANATA 1 4 Ipaliwanag na nagbigay si Apostol Pablo ng ilang dahilan kung bakit kailangan ang pundasyon ng mga propeta at apostol. Ipabasa nang malakas sa isang estudyante ang Mga Taga Efeso 4:11-14. Sabihin sa mga estudyante na alamin ang mga dahilan kung bakit ibinigay ng Panginoon ang mga propeta at apostol bilang ating pundasyon. Talakayin ang mga nalaman ng mga estudyante. Ipabasa sa isang estudyante ang pahayag ni Elder Jeffrey R. Holland ng Korum ng Labindalawang Apostol mula sa bahagi 1.4 ng manwal ng estudyante. Itanong sa mga estudyante ang mga sumusunod: Ayon kay Elder Holland, bakit napakahalaga ngayon ng pundasyon na mga propeta at apostol? Ano ang isang halimbawa ng turo ng isa sa mga propeta at apostol mula sa pinakahuling pangkalahatang kumperensya na nakatulong para palakasin ang inyong saligan o pundasyon ng pananampalataya? Paano makatutulong ang pagsunod sa turong iyon o sa iba pang mga turo na naaalala ninyo mula sa kumperensya para hindi kayo "napapahapay dito't doon ... ng lahat na hangin ng aral" (Mga Taga Efeso 4:14) sa mundo ngayon? Ang mga Miyembro ng Unang Panguluhan at ng Korum ng Labindalawang Apostol ay mga Propeta, Tagakita, at Tagapaghayag Ipakita ang larawan ng kasalukuyang Pangulo ng Simbahan. Ipaalala sa mga estudyante na sa mga kumperensya ng ating ward at stake, at sa pangkalahatang kumperensya ay itinataas natin ang ating kanang kamay upang patunayan na sinasang-ayunan natin ang mga General Authority. Itanong sa mga estudyante ang mga sumusunod: Ano ang ginagamit na salita kapag sinasang-ayunan natin ang Pangulo ng Simbahan? (Propeta, tagakita, at tagapaghayag.) May iba pa ba tayong sinasang-ayunan sa gayon ding pananalita? Ano ang kapakinabangan ng pagkakaroon ng mahigit sa isang tao na may ganyang awtoridad? Ipabasa sa isang estudyante ang pahayag ni Pangulong Harold B. Lee (1899-1973) sa bahagi 1.5 ng manwal ng estudyante. Itanong: Kapag namatay ang propeta, sino ang may awtoridad na maglingkod bilang kasunod na Pangulo ng Simbahan? Isulat ang salitang propeta sa pisara. Sabihin sa mga estudyante na basahin ang nakasulat sa Gabay sa mga Banal na Kasulatan para sa salitang propeta. Pagkatapos ay sabihing makipagtulungan sila sa isa pang tao sa klase para makabuo ng maikling depinisyon ng salita. Ipabahagi sa ilang estudyante ang kanilang mga depinisyon. Sabihin sa mga estudyante na buklatin ang bahagi 1.6 ng manwal ng estudyante at basahin ang impormasyon sa ilalim ng subheading na "Propeta" (bahagi 1.6.1). Sabihin sa mga estudyante na tukuyin ang anumang partikular na salita o parirala na nagpapaliwanag pa kung ano ang propeta at ano ang mga ginagawa niya.
Hatiin ang klase sa dalawang grupo, at sabihin na hayaan nilang nakabukas ang kanilang manwal sa bahagi 1.6. Sabihin sa isang grupo na rebyuhin ang impormasyon sa ilalim ng subheading na "Tagakita" (bahagi 1.6.2) at iparebyu sa isa pang grupo ang impormasyon sa ilalim ng subheading na "Tagapaghayag" (bahagi 1.6.3). Pagkatapos bigyan ng sapat na oras para marebyu at mapag-aralan ito, sabihin sa bawat grupo na pumili ng isang tagapagsalita. Sabihin sa tagapagsalita na ito na ituro sa klase kung paanong naiiba ang tagakita o tagapaghayag sa isang propeta. Hikayatin silang ibahagi ang kanilang damdamin at patotoo tungkol sa dahilan kung bakit mahalaga ngayon ang mga tagakita at tagapaghayag. Kung may mga estudyanteng personal nang nakita ang isang Apostol (propeta, tagakita at tagapaghayag) o dumalo sa isang pulong kung saan nagsalita mismo ang isang Apostol, hikayatin silang ikuwento ang karanasan at nadama nila. Tinutulungan Tayo ng mga Propeta na Magkaroon ng Pananampalataya kay Jesucristo Basahin ang Doktrina at mga Tipan 1:17 sa iyong klase at itanong: Ano ang dahilan na binanggit ng Panginoon sa pagtawag kay Propetang Joseph Smith? Basahin ang Doktrina at mga Tipan 1:21 sa iyong klase at itanong: Anong karagdagang dahilan ang binanggit ng Panginoon kung bakit kailangan si Joseph Smith sa mga huling araw? Paano naragdagan ng inyong kaalaman tungkol sa buhay at mga turo ni Joseph Smith ang inyong pananampalataya? Paano naragdagan ng inyong kaalaman tungkol sa buhay at mga turo ng iba pang mga propeta ng Simbahan ang inyong pananampalataya? Ang Kaligtasan ay Nagmumula sa Pagkakaroon ng Kaalaman at Pagsunod sa mga Turo ng mga Buhay na Propeta Para matulungan ang mga estudyante na isipin kung paano dumarating ang kaligtasan sa pamamagitan ng pakikinig at pagsunod sa mga buhay na propeta, maaari mong ipalabas sa mga estudyante ang video na "Watchman on the Tower [Bantay sa Tore]" (4:17), na matatagpuan sa Doctrine and Covenants and Church History Visual Resource DVDs at sa LDS.org. Ang video na ito ay tumatalakay kung paano dumarating ang kaligtasan sa pamamagitan ng pakikinig at pagsunod sa mga buhay na propeta. Magdala ng lalagyan ng likidong panlinis (o anumang bagay na may babala sa label) at basahin sa klase ang babala na nasa label. Itanong: Ano ang maaaring mangyari kung walang nakalagay na babala sa lalagyan o kung hindi pinakinggan ng tao ang babala na nasa label? Anong mga pagkakatulad ang nakikita ninyo sa label na nasa boteng may kemikal na panlinis at sa mga turo ng propeta? Ipaliwanag na maaaring magamit ng ilang tao ang likidong panlinis sa maling paraan at mapahamak sila dahil hindi nila alam ang tungkol sa babala, K ABANATA 1 5
KABANATA 1 6 samantalang ang iba na nakaaalam tungkol sa babala ngunit hindi ginamit ang kaalamang iyon ay daranas ng gayon ding kapahamakan. Paano maiaangkop sa ating mga propeta ngayon ang nabanggit na sitwasyon ng maling paggamit ng likidong panlinis? Ipabasa nang malakas sa isang estudyante ang Doktrina at mga Tipan 1:2-4. Sabihin sa iyong mga estudyante na tukuyin kung paano tayo bibigyan ng Panginoon ng babala sa mga huling araw. Pagkatapos ay itanong ang mga sumusunod: Sino ang "mga disipulo" ng Panginoon sa ating panahon? Paano maikukumpara ang babalang ito sa babala na nasa likidong panlinis? Ipabasa sa isang estudyante ang pahayag ni Pangulong Harold B. Lee (1899-1973) sa bahagi 1.10 ng manwal ng estudyante. Itanong: Ayon kay Pangulong Lee, ano ang susi upang maging ligtas sa kabila ng mga hamon ng buhay? Ano ang magagawa natin upang matiyak na nakikita natin ang mga "babala sa label" na ibinigay ng mga Apostol sa mga huling araw ukol sa mga hamon ng buhay ngayon? Basahin sa iyong mga estudyante ang sumusunod na pahayag ni Pangulong Henry B. Eyring ng Unang Panguluhan: "Dahil mabait ang Panginoon, tumatawag Siya ng mga tagapaglingkod para balaan ang mga tao tungkol sa panganib. Ang tungkuling iyan na magbabala ay lalo pang pinaigting at binigyang-halaga ng katotohanan na ang pinakamahahalagang babala ay tungkol sa mga panganib na hindi pa iniisip ng mga tao na totoo" (Henry B. Eyring, "A Voice of Warning," Ensign, Nob. 1998, 32). Itanong sa mga estudyante: Paano nahihiwatigan ng mga propeta ang mga panganib na hindi nahihiwatigan ng iba? (Kung hindi babanggitin ng mga estudyante, maaaring ito ang angkop na pagkakataon para magpatotoo tungkol sa tungkulin ng mga tagakita - nakikita nila ang mga bagay sa pamamagitan ng paghahayag na hindi nakikita ng iba.) Basahin ang sumusunod na pahayag ni Elder M. Russell Ballard ng Korum ng Labindalawang Apostol: "Kapag naririnig natin ang payo ng Panginoon na ipinahahayag sa pamamagitan ng mga salita ng Pangulo ng Simbahan, dapat positibo at kaagad tayong tumugon at sumunod. Makikita sa kasaysayan na mayroong kaligtasan, kapayapaan, kaunlaran, at kaligayahan sa pagsunod sa payo ng propeta" (M. Russell Ballard, "His Word Ye Shall Receive," Ensign, Mayo 2001, 65).
Itanong sa mga estudyante ang mga sumusunod: Ano ang mga dahilan ng ilang tao sa pagbalewala sa mga babala na natatanggap natin mula sa mga Kapatid? Anong kaibhan ang magagawa ng pagsunod sa mga babala at payo ng mga propeta at apostol sa paraang inilarawan ni Elder Ballard? Sabihin sa mga estudyante na tingnan ang listahan sa pisara na ginawa kanina ng klase tungkol sa mahahalagang katotohanang inihayag ng ating mga buhay na propeta. Ang mga Kapatid ay nag-uukol ng maraming oras, pagsisikap, at pera para maidaos ang pangkalahatang kumperensya; ang kanilang layunin ay matulungan tayo ng mga mensahe, panalangin, at musika upang mas mapagbuti pa ang ating buhay. Itanong sa klase: Ano ang dapat gawin ng mga Kapatid para matiyak na mangyayari ito? (Maaaring kabilang sa mga sagot ang paghahandang mabuti, pagiging inspirado tungkol sa paksang tatalakayin, at pagsasalita sa ilalim ng impluwensya ng Espiritu Santo.) Ano ang responsibilidad ko sa prosesong ito? (Maaaring kabilang sa mga sagot ang pakikinig, pagdarasal para sa mga Kapatid na nagsasalita, pagdarasal na madaling tumanggap, pagtatala, hindi pagkaabala sa panahon ng kumperensya, at pagiging naaayon sa Espiritu Santo.) Bigyan ng sapat na oras ang mga estudyante para pag-isipan ang kanilang isasagot at gumawa ng ilang mithiin. Pagpartnerin ang mga estudyante. Ipaaral sa bawat magkapartner ang Doktrina at mga Tipan 21:4-6 at pagkatapos ay talakayin ang mga sumusunod na tanong (maaari mong isulat sa pisara ang mga tanong bago magklase): Anong doktrina ang itinuturo sa mga talatang ito? Bakit kung minsan ay kailangan ng pananampalataya at pagtitiyaga para masunod ang payo ng isang propeta? Ano ang mga ipinangako sa mga sumusunod sa mga salita at utos ng propeta? Basahin sa iyong klase ang sumusunod na pahayag ni Pangulong Henry B. Eyring ng Unang Panguluhan: "Ang paghahanap sa landas tungo sa kaligtasan sa payo ng mga propeta ay makabuluhan sa mga taong may malakas na pananampalataya. Kapag nagsasalita ang propeta, maaaring isipin ng mga taong kaunti lang ang pananampalataya na ang naririnig nila ay isang matalinong tao lamang na nagbibigay ng magandang payo. ... "... Ngunit ang pagpiling huwag pakinggan ang payo ng propeta ay nagpapabago sa landas na tinatahak natin. Ito ay nagiging mas mapanganib. Ang hindi K ABANATA 1 7
KABANATA 1 8 pagsunod sa payo ng propeta ay nagpapahina sa kakayahan nating sundin ang inspiradong payo sa hinaharap" (Henry B. Eyring, "Finding Safety in Counsel," Ensign, Mayo 1997, 25). Itanong sa mga estudyante ang mga sumusunod: Bakit nagiging "mas mapanganib" ang "landas na tinatahak natin" kapag sinusuway natin ang payo ng propeta? Ano ang ilang halimbawa ng payo ng propeta na ibinigay sa inyong panahon na nauukol sa mga problema sa makabagong panahon? (Ilista sa pisara ang mga sagot ng mga estudyante. Maaaring kabilang sa mga sagot ang pornograpiya, pagsusugal, diborsyo, pagpapatawad sa iba, kapalaluan, pagbabasa ng Aklat ni Mormon, o iba pang payo.) Bigyan ng papel ang bawat estudyante. Sabihin sa kanila na pumili ng isa sa mga sagot na nakalista sa pisara at sumulat ng isang talatang naglalarawan kung paanong ang pagsunod sa payong ito ay magdudulot ng espirituwal na kaligtasan at "itataboy ang mga kapangyarihan ng kadiliman" (D at T 21:6) sa kanilang buhay. Ipabahagi sa ilang estudyante ang kanilang isinulat. Para sa mga estudyante na magbabahagi ng kanilang sagot, sunod na itanong sa kanila ang mga sumusunod: Kailan ninyo nadama ang katotohanan ng turong ito sa inyong buhay? Paano ninyo ituturo at patototohanan ang alituntuning ito sa isang kapamilya o kaibigan? Tulungan ang mga estudyante na maunawaan na kapag nalaman natin ang kahalagahan ng mga buhay na propeta sa ating buhay, kailangang tiyakin natin na kikilos tayo upang ipamuhay ang kanilang mga turo. Ang Panginoon ay nagsugo ng mga propeta para tulungan tayong manatiling ligtas sa espirituwal.
KABANATA 2 Ang Buhay na Propeta: Ang Pangulo ng Simbahan Pambungad Ang mga susing ginagamit ng Pangulo ng Simbahan sa kanyang tungkulin bilang propeta, tagakita, at tagapaghayag ang dahilan kaya wala siyang katulad sa lupa. Ang inspiradong payo ng propeta ay mananatiling nakaayon sa mga walang-hanggang katotohanan at nakatuon sa mga pangangailangan at kalagayan sa kanyang panahon. Ang pagsunod sa kanyang payo ay may epekto sa kawalang-hanggan. Tulungan ang iyong mga estudyante na malaman na kapag may kumpiyansa at nagtitiwala sila sa payo ng buhay na propeta, sila ay papatnubayan sa mga landas ng kaligtasan. Habang naglilingkod bilang miyembro ng Korum ng Labindalawang Apostol, sinabi ni Pangulong Gordon B. Hinckley (1910-2008): "Naniniwala ako na ang kapayapaan at pag-unlad at kasaganaan ng mga taong ito ay nakasalalay sa pagsunod sa kalooban ng Panginoon ayon sa malinaw na pagkakahayag [ng Pangulo ng Simbahan] sa kaloobang iyan. Kung hindi natin susundin ang kanyang payo, hindi natin tinatanggap ang kanyang sagradong tungkulin. Kung susunod tayo sa kanyang payo, tayo ay pagpapalain" (Gordon B. Hinckley, "We Thank Thee, O God, for a Prophet," Ensign, Ene. 1974, 125). Ilang Doktrina at mga Alituntunin • Ang Pangulo ng Simbahan ang nagtataglay at namamahala sa paggamit ng lahat ng susi ng priesthood. Ang mga turo at tagubilin ng buhay na propeta ay mangingibabaw kaysa sa sinabi ng mga naunang propeta. Hindi kailanman pahihintulutan ng Panginoon na iligaw ng buhay na propeta ang Simbahan. Mga Ideya sa Pagtuturo Ang Pangulo ng Simbahan ang Nagtataglay at Namamahala sa Paggamit ng Lahat ng Susi ng Priesthood Pangulong Gordon B. Hinckley (kaliwa), Pangulong Ezra Taft Benson (gitna), at Pangulong Thomas S. Monson (kanan) Ipabuklat sa isang estudyante ang bahagi 2.1 ng Mga Turo ng mga Buhay na Propeta Manwal ng Estudyante, at ipabasa sa kanya ang unang apat na talata (hanggang sa "ginagamit namin ang mga ito araw-araw") ng pahayag ni Pangulong Boyd K. Packer (1924-2015) ng Korum ng Labindalawang Apostol. Pagkatapos ay pag-aralan ang Mateo 16:15-19; 18:18 kasama ang iyong mga estudyante. Itanong: 9
KABANATA 2 10 Ano ang sinabi ng Tagapagligtas na ibibigay Niya kay Pedro? Ano ang magagawa ni Pedro gamit ang mga susing ito? Sino pa ang nakatanggap ng mga susing ito? (Tingnan sa Mateo 18:18; pansinin na nakasaad sa Mateo 18:1 na sinabi ni Jesus ang mga salitang ito sa Kanyang Labindalawang Apostol.) Sino ang mga binigyan ng mga susi ring ito sa ngayon? Sabihin sa isang estudyante na tapusin ang pagbabasa ng kuwento ni Pangulong Packer na nasa bahagi 2.1 ng manwal ng estudyante. Pagkatapos ay itanong: Ano ang ibig sabihin ng katagang mga susi ng priesthood? Ibahagi ang sumusunod na pahayag ni Elder Bruce R. McConkie (1915-85) ng Korum ng Labindalawang Apostol: "Ang mga susi ng priesthood ang karapatan at kapangyarihan ng panguluhan. Ang mga ito ang kapangyarihan sa pangangasiwa, pamamahala, at pamumuno. Ang mga nagtataglay nito ay binibigyan ng karapatang pamahalaan ang pamamaraan ng paggamit ng iba ng kanilang priesthood" (Bruce R. McConkie, A New Witness for the Articles of Faith [1985], 309). Sabihin sa mga estudyante na ibuod, sa kanilang sariling mga salita, ang depinisyon ni Elder McConkie sa mga susi ng priesthood. Basahin ang sumusunod na mga banal na kasulatan sa iyong klase at sabihin sa mga estudyante na ilista sa pisara ang mga susi ng priesthood na tinukoy sa bawat talata: Doktrina at mga Tipan 13:1 (Paglilingkod ng mga anghel, ebanghelyo ng pagsisisi, binyag) Doktrina at mga Tipan 84:18-22 (Mga hiwaga ng kaharian, kaalaman tungkol sa Diyos) Doktrina at mga Tipan 110:11-16 (Pagtitipon ng Israel, dispensasyon ng ebanghelyo ni Abraham, kapangyarihang magbuklod) Doktrina at mga Tipan 112:16, 30-32; 124:128 (Mga susi ng kaharian, mga susi upang mabuksan ang ebanghelyo sa buong mundo) Itanong sa klase: Paano naaapektuhan ng mga susing ito ang bawat miyembro ng Simbahan? (Lahat ng mga ordenansa ng ebanghelyo ay pinamamahalaan at isinasagawa ng mga taong may hawak ng mga susing iyon.) Paano ginagamit ng Pangulo ng Simbahan ang mga susing ito para pamahalaan ang gawain ng Panginoon sa lupa? (Binubuksan ang mga bansa sa ebanghelyo,
nagbibigay pahintulot sa pribilheyong mabuklod, nagtatayo ng mga templo, ipinaliliwanag ang mga hiwaga ng ebanghelyo.) Tulungan ang mga estudyante na maunawaan ang pagkakaiba ng susi at ng awtoridad sa pamamagitan ng pagbabahagi ng mga sumusunod na halimbawa: Ang priest ay may awtoridad ng priesthood na magbinyag (tingnan sa D at T 20:46), ngunit ang kanyang bishop - na may hawak ng mga susi para mamuno sa ward (tingnan sa D at T 107:13-15) - ay kailangan munang magbigay ng pahintulot na magsagawa ng binyag at sabihin sa priest kung kailan, paano, saan, at sino ang bibinyagan. Ang mga miyembro ng Unang Panguluhan ng Simbahan ang may hawak ng mga susi ng kapangyarihang magbuklod ng priesthood. Tinatawag nila at isine-set apart ang iba pang mga karapat-dapat na maytaglay ng priesthood, at binibigyan sila ng awtoridad na magbuklod para magsagawa ng mga pagbubuklod sa templo. Ibahagi ang sumusunod na pahayag ni Pangulong Gordon B. Hinckley (1910-2008): "Kapag inordenan ang isang tao sa pagkaapostol at itinalaga bilang miyembro ng Kapulungan ng Labindalawa, ibibigay sa kanya ang mga susi ng priesthood ng Diyos. Bawat isa sa labinlimang buhay na kalalakihang inorden ay may hawak ng mga susing ito. Gayunman, tanging ang Pangulo ng Simbahan ang may karapatang gamitin ang mga ito sa kabuuan nito. Maaari niyang italaga ang paggamit ng ilan sa mga ito sa isa o mahigit pa sa kanyang mga Kapatid. Bawat isa ay may mga susi ngunit magagamit lamang ito ayon sa antas na ipinagkaloob sa kanya ng propeta ng Panginoon" (Gordon B. Hinckley, "The Church Is on Course," Ensign, Nob. 1992, 54). Itanong sa mga estudyante: Paano pinamamahalaan ng Pangulo ng Simbahan ang paggamit ng mga susi ng priesthood ng Korum ng Labindalawang Apostol? Bakit kailangang hawak ng mga Apostol ang mga susing hawak din ng Pangulo ng Simbahan? Magpatotoo na bawat isa sa mga Pangulo ng Simbahan ay may hawak ng lahat ng susi ng priesthood. Dahil sa mga susing ito, makakamtan ng lahat ang mga pagpapala ng kaligtasan sa pamamagitan ng mga ordenansa ng ebanghelyo. Ang mga Turo at Tagubilin ng Buhay na Propeta ay Mangingibabaw Kaysa sa Sinabi ng mga Naunang Propeta Sabihin sa mga estudyante na magbigay ng mga halimbawa ng mga gawain sa Simbahan na nagbago o nagsimula sa paglipas ng mga taon. Kung walang maisip ang mga estudyante, maaari mong imungkahi ang ilan sa mga sumusunod: 1. Iskedyul sa pulong sa araw ng Linggo (isang tatlong-oras na magkakasunod na pulong o three-hour block sa halip na magkakahiwalay na miting sa umaga at gabi) K ABANATA 2 11
KABANATA 2 12 2. Ang pondo ng ikapu ang pinagkukunan ng karamihan sa mga pangangailangan sa badyet ng ward (dati-rati ang mga ward ay kailangang magtipon ng sarili nilang pera para sa kanilang badyet) 3. Standard na mga talakayan ng missionary (ilang beses na binago sa nakalipas na 30 taon, ang pinakahuli ay sa Mangaral ng Aking Ebanghelyo [2004]) 4. Mas maliliit na templo (natutugunan ng mas maliliit na templo ang mga pangangailangan sa mas maliliit na lugar) 5. Perpetual Education Fund (ibinalita noong Abril 2001) 6. Mga Korum ng Pitumpu (may pagkakataon noon na bawat stake ay may korum ng mga pitumpu; pagkatapos ay nagkaroon na lang ng isang korum sa pangkalahatan; ngayon ay marami tayong korum) Itanong sa mga estudyante: Sa paanong paraan maaantala ang Simbahan kung ginawa natin ang lahat kagaya noong naunang mga henerasyon? Paano nakatulong ang mga pagbabagong ito sa paglago ng Simbahan sa buong mundo? Ipaliwanag na bukod sa pamamahala sa mga gawain at patakaran sa Simbahan, nililinaw at pinalalawak din ng mga propeta ang ating pag-unawa sa doktrina ng Simbahan. Isulat sa kalahating panig ng pisara ang mga sumusunod na tanong: Gaano kadalas sinabi ni Pangulong Spencer W. Kimball na nakatatanggap ang mga propeta ng paghahayag mula noong 1820? Paano kadalasang dumarating ang mga paghahayag sa mga buhay na propeta? Anong babala ang ibinigay sa atin ni Pangulong Kimball? Hatiin ang klase sa dalawang grupo at ipabasa sa unang grupo ang pahayag ni Pangulong Spencer W. Kimball (1895-1985) sa bahagi 2.3 ng manwal ng estudyante. Ipahanap sa kanila ang mga sagot sa mga tanong na nasa isang panig ng pisara habang nagbabasa sila. Sa kalahati naman ng pisara, isulat ang mga sumusunod na tanong: Bakit mas gusto ni Pangulong Brigham Young ang mga salita ng buhay na propeta kaysa sa mga banal na kasulatan? Ano ang ibig sabihin ni Pangulong Ezra Taft Benson nang sabihin niya na ang propeta ay may "kapangyarihang gaya ng sa TNT (uri ng bomba)"? Ano ang iminungkahi ni Pangulong Benson na pinakamahalagang basahin natin?
Ano ang babalang ibinigay sa atin ni Pangulong Benson na dapat nating pag-ingatan? Ipabasa naman sa isa pang grupo ang pangalawa at pangatlong "pangunahing tuntunin" mula sa mensahe ni Pangulong Ezra Taft Benson (1899-1994) na nasa "Enrichment Material" sa dulo ng kabanata 2 ng manwal ng estudyante. (Ang mga ito ay bahagi ng isang mensahe na pinamagatang "Fourteen Fundamentals in Following the Prophet.") Ipahanap sa kanila ang mga sagot sa mga tanong na nasa isang panig ng pisara habang nagbabasa sila. Matapos ang sapat na oras na mabasa at mapag-isipang mabuti ng mga estudyante ang materyal at masagot nila ang mga tanong, hikayatin silang ibahagi sa klase ang kanilang mga sagot at ideya. Sabihin sa ilang estudyante na ibahagi ang kanilang patotoo tungkol sa buhay na propeta at sa mga pagpapalang natamo nila sa pagsunod sa payo ng propeta. Hindi Kailanman Pahihintulutan ng Panginoon na Iligaw ng Buhay na Propeta ang Simbahan Ipabasa sa isang estudyante ang Mga Bilang 12:6-8 at sa isa pang estudyante ang Exodo 33:11 sa klase. Talakayin kung ano ang nagbibigay-kakayahan sa propeta para malaman kung paano mamuno sa atin. Hatiin ang iyong klase sa maliliit na grupo. Ipabasa sa bawat grupo ang mga pahayag na nasa bahagi 2.5 ng manwal ng estudyante. Ipatalakay sa mga grupo ang mga sumusunod na tanong habang nag-aaral sila (maaari mong isulat ang mga tanong sa pisara o gawin itong handout at ibigay sa kanila): Ano ang sinabi ni Pangulong Wilford Woodruff na hindi kailanman mangyayari? Ano ang sinabi niyang gagawin ng Panginoon bago pa mangyari iyon? Ano ang ibig sabihin ng "ituon ang inyong paningin" sa propeta? Sa paanong paraan natin epektibong magagawa iyan? Ano ang sinabi ni Pangulong Gordon B. Hinckley na tanging hangarin ng mga lider ng Simbahan? Paano niya sinabing ginagawa ang mahahalagang desisyon ng Simbahan? Sa paanong paraan naaapektuhan ng pagkaunawa sa mga alituntuning ito ang ating pananampalataya sa Simbahan at sa buhay na propeta? Basahin ang Deuteronomio 18:18-22. Paano sinusuportahan ng mga salitang ito ni Moises ang ideya na hindi kailanman pahihintulutan ng Panginoon na iligaw ng buhay na propeta ang Simbahan? K ABANATA 2 13
KABANATA 2 14 Sabihin sa mga estudyante na ibahagi sa klase ang ilan sa mga tinalakay nila sa kanilang mga grupo.
KABANATA 3 Paghalili sa Panguluhan Pambungad Ang Pangulo ng Simbahan ay inorden noon pa man sa premortal na buhay at tinatawag sa buhay na ito matapos ang mahaba at tapat na paglilingkod sa Korum ng Labindalawang Apostol. Siya ay itinatalaga upang gamitin ang mga susi ng kaharian ng langit sa lupa at pormal na sinasang-ayunan ng mga miyembro ng Simbahan. Tulungan ang iyong mga estudyante na maunawaan kung gaano kahalaga ang paghahayag mula sa Panginoon sa Kanyang propeta sa proseso ng pagtawag ng mga Apostol. Sa pagpapatibay ng Espiritu sa banal na orden ng paghalili, magpatotoo at anyayahan ang iyong mga estudyante na magpatotoo tungkol sa awtoridad at kasimplihan ng proseso ng paghalili. Dahil may ilang sipi o quotation na iminungkahi sa kabanatang ito, maaari kang gumawa ng handout para sa iyong mga estudyante na kasama ang lahat ng mga sipi o quotation na plano mong gamitin. Maaari mo ring pag-aralan ang kasaysayan ng paghalili sa Panguluhan ng Simbahan mula pa noong panahon ni Joseph Smith. Ang kasaysayang ito ay nakabuod sa kabanata 3 ng Mga Turo ng mga Buhay na Propeta Manwal ng Estudyante sa bahaging 3.1, 3.2, at 3.3. Ilang Doktrina at mga Alituntunin • Itinatag ng Panginoon ang paraan ng paghalili sa Panguluhan ng Simbahan. Ang Korum ng Labindalawang Apostol ang nangungulo sa Simbahan sa pagpanaw ng Pangulo. Ang seniority o tagal ng panunungkulan sa Korum ng Labindalawang Apostol ang batayan kung sino ang mamumuno. Sinasang-ayunan ng mga miyembro ng Simbahan ang bagong tawag na Pangulo ng Simbahan. Ang kapita-pitagang kapulungan sa Mga Ideya sa Pagtuturo Itinatag ng Panginoon ang Paraan ng Paghalili sa Panguluhan ng Simbahan pagbubukas ng sesyon ng pangkalahatang kumperensya noong Oktubre 1972. Sa pulong na ito, sinang-ayunan ng mga miyembro ng Simbahan ang bagong Unang Panguluhan na binubuo nina Harold B. Lee (Pangulo), Sabihin sa mga estudyante na talakayin kung paano pinipili ang mga lider o pangulo sa iba't ibang organisasyon. Halimbawa: Marion G. Romney (Unang Tagapayo), at N. Eldon Tanner (Pangalawang Tagapayo). Paano pinipili ang pangulo ng isang kumpanya? Paano pinipili ang bagong lider sa isang demokratikong pamahalaan? 15
KABANATA 3 16 Paano pinipili ang bagong lider sa isang monarkiyang pamahalaan? Paano nagiging Pangulo ng Simbahan ang isang tao? Paano naiiba ang prosesong ito sa paraan ng pagpili ng mga lider sa ibang mga organisasyon? Ipaalam sa mga estudyante na ang Panginoon mismo ang nagpapasiya kung sino ang mamumuno sa Simbahan. Sa tagubilin ng Diyos, ang pinaka-senior na Apostol (ang pinakamatagal nang Apostol) ang nagiging namumunong mataas na saserdote ng Simbahan. Ang mga miyembro ng Simbahan ay maaaring lubusang manampalataya na siya ang taong nais ng Panginoon at inilalagay sa posisyon na maging Pangulo ng Simbahan (tingnan sa item 3 sa bahagi 3.4 ng manwal ng estudyante). Dahil dito, ang paraan ng paghalili sa Pangulo ng Ang Simbahan ni Jesucristo ng mga Banal sa mga Huling Araw ay kakaiba. Basahin ang pahayag ni Pangulong Spencer W. Kimball (1895-1985) sa bahagi 3.5 ng manwal ng estudyante. Sabihin sa mga estudyante na talakayin ang mga sumusunod na tanong: Paano inaalis ng huwaran o paraan sa paghalili sa Pangulo ng Simbahan ang mga pagkakamali, kaguluhan, ambisyon, at makasariling mga hangarin? Paano pinatatatag ang inyong pananampalataya at patotoo ng kaalaman ninyo na ang bagong Pangulo ng Simbahan ay tinawag ng Diyos sa kanyang tungkulin, sa halip na alinsunod sa mga sistema ng mundo? Hatiin ang klase sa tatlong grupo. Isulat sa pisara ang mga sumusunod na scripture reference: Jeremias 1:5; Abraham 3:22-23; Doktrina at mga Tipan 138:53-56; Alma 13:1-9. Sabihin sa bawat grupo na pag-aralan ang isa sa unang tatlong scripture reference pati na rin ang Alma 13:1-9. Bigyan ang bawat grupo ng kopya ng sumusunod na pahayag ni Propetang Joseph Smith (1805-44): "Bawat lalaki na may tungkuling maglingkod sa mga tao sa daigdig ay inordenan sa mismong layuning iyon sa Malaking Kapulungan sa langit bago nilikha ang daigdig na ito. Sa palagay ko ay inordenan ako sa mismong katungkulang ito sa Malaking Kapulungang iyon" (Mga Turo ng mga Pangulo ng Simbahan: Joseph Smith [2007], 598). Ipahanap sa mga grupo ang mga sagot sa mga sumusunod na tanong habang pinag-aaralan nila ang kanilang mga scripture passage at ang sipi o quotation: Kailan pinili ng Panginoon ang mga tao na magiging mga Pangulo, propeta, at lider ng Simbahan? Paano namukod-tangi ang mga propeta sa premortal na daigdig? Maliban sa mga propeta, sino pa ang ibang inordenan noon pa sa premortal na buhay? Paano naaapektuhan ng kaalamang ito ang pagtitiwala ninyo sa taong pinipili ng Panginoon na maging propeta?
Pumili ng tagapagsalita mula sa bawat grupo. Sabihin sa tagapagsalita na ibahagi sa klase ang mga sagot ng kanyang grupo sa mga tanong at ang iba pang mga ideya nila. Ang Korum ng Labindalawang Apostol ang Nangungulo sa Simbahan sa Pagpanaw ng Pangulo Isulat ang equation na 3 = 12 sa pisara. Ipabasa sa mga estudyante ang Doktrina at mga Tipan 107:23-24 at ipaliwanag kung paano naging tama ang equation na ito. (Sa aspetong ang Korum ng Unang Panguluhan at ang Korum ng Labindalawang Apostol ay pantay sa awtoridad.) Ibahagi ang sumusunod na pahayag ni Pangulong Joseph Fielding Smith (1876-1972): "Sa aking palagay kailangang tanggapin na hindi maaaring kapantay ng apostol sa awtoridad ang Panguluhan kapag ang Unang Panguluhan ay naorganisa nang buo at wasto. Hindi maaaring magkaroon ng dalawang pinuno - o tatlong pinuno - na magkapantay ang awtoridad nang magkasabay, sapagka't ito ay maaaring humantong sa pagkalito. Kaya ang mga apostol ay pantay-pantay, tulad ng ipinahayag, sa aspetong may kapangyarihan silang pamahalaan ang mga gawain ng Simbahan kapag walang Panguluhan dahil sa pagpanaw ng Pangulo" (Joseph Fielding Smith, Doctrines of Salvation, comp. Bruce R. McConkie, 3 tomo [1954-56], 1:255). Ayon kay Pangulong Smith, kailan "magkapantay sa awtoridad at kapangyarihan" ang Korum ng Labindalawang Apostol at ang Unang Panguluhan? Bakit angkop ang pariralang "kapantay ngunit nasa ilalim ng pamumuno" sa paglalarawan ng ugnayan ng Korum ng Labindalawang Apostol at ng Unang Panguluhan? Para mailarawan na ang Korum ng Labindalawang Apostol ang nagkakaisang pamunuan ng Simbahan at ang Simbahan ay hindi mawawalan kailanman ng mga pinunong tinawag ng Diyos, ipabasa sa isang estudyante ang pahayag ni Pangulong Spencer W. Kimball (1895-1985) sa bahagi 3.7 ng manwal ng estudyante. Basahin ang pahayag ni Pangulong Gordon B. Hinckley (1910-2008) sa bahagi 3.6 ng manwal ng estudyante. Pagkatapos ay itanong: Kailan natatanggap ng Pangulo ng Simbahan ang mga susi ng kanyang katungkulan? Ano ang pagkakaiba sa paraan ng paghawak ng mga miyembro ng Korum ng Labindalawang Apostol ng lahat ng susi ng priesthood at sa paraan ng paghawak ng Pangulo ng Simbahan ng mga susi ring iyon? Kailan nabibigyan ng karapatan ang senior na miyembro ng Korum ng Labindalawang Apostol na gamitin ang mga susi ng priesthood na ipinagkaloob sa kanya? K ABANATA 3 17
KABANATA 3 18 Ipaliwanag sa mga estudyante na pagkamatay ni Propetang Joseph Smith, si Pangulong Brigham Young ang namuno sa Simbahan bilang Pangulo ng Korum ng Labindalawang Apostol nang mahigit tatlong taon bago muling inorganisa ang Unang Panguluhan noong Disyembre 1847. Itanong: Sa anong karapatan pinamunuan ni Pangulong Brigham Young ang Simbahan matapos ang pagpaslang kay Propetang Joseph? Ipaunawa sa iyong mga estudyante na may karapatan ang senior na Apostol na magpasiya kung kailan ioorganisa ang Korum ng Unang Panguluhan at ang senior na Apostol ang maaaring mangulo sa buong Simbahan bilang Pangulo ng Labindalawa hanggang sa madama niya na kailangan nang iorganisa ang Unang Panguluhan. Pagkatapos ay sasang-ayunan ng iba pang miyembro ng Korum ng Labindalawang Apostol ang kanyang desisyon. Ang Seniority o Tagal ng Panunungkulan sa Korum ng Labindalawang Apostol ang Batayan Kung Sino ang Mamumuno Paunang paghahanda: Bago magklase, maaari mong ilista sa pisara o sa isang handout ang mga pangalan ng Unang Panguluhan at ng Korum ng Labindalawang Apostol nang hindi magkakasunod, o maaari mong idispley sa pisara ang kanilang mga letrato (kung mayroon) nang hindi magkakasunod. Gamitin ang pinakabagong isyu ng kumperensya ng Ensign o Liahona bilang reperensya. Rebyuhin ang alituntunin na kapag pumanaw ang Pangulo ng Simbahan, nabubuwag ang Korum ng Unang Panguluhan at ang mga tagapayo sa Unang Panguluhan ay bumabalik sa kanilang puwesto batay sa seniority sa Korum ng Labindalawang Apostol. Itanong: Ano ang seniority ng kasalukuyang mga tagapayo sa Unang Panguluhan bilang apostol? Ipakita sa mga estudyante ang listahan ng mga pangalan, o ipakita ang mga letrato, ng mga miyembro ng Unang Panguluhan at ng Korum ng Labindalawang Apostol nang hindi magkakasunod. Sabihin sa klase na ayusin ang mga pangalan o letrato sa tamang pagkakasunud-sunod ng seniority. Pagkaraan ng ilang sandali, tulungan silang makumpleto nang wasto ang aktibidad. Hikayatin ang mga estudyante na isaulo ang mga pangalan ng mga miyembro ng Unang Panguluhan at ng Korum ng Labindalawang Apostol nang magkakasunod ayon sa kanilang seniority. Tulungan ang mga estudyante na maunawaan na ang mga miyembro ng Korum ng Labindalawang Apostol ay laging magkakasunod ayon sa seniority. Noong unang itatag ang Korum ng Labindalawang Apostol sa dispensasyong ito, ang seniority ay nakabatay sa edad (tingnan sa History of the Church, 2:219-20). Simula noon, ang seniority ay ibinatay ayon sa petsa ng ordinasyon ng bawat miyembro sa Korum ng Labindalawang Apostol. Ang seniority na ito ay hindi lamang batayan sa paghalili sa Panguluhan kundi batayan din ito ng pamumuno sa korum. Ipinaliwanag ni Pangulong Russell M. Nelson ng Korum ng Labindalawang Apostol:
"Iginagalang ang seniority sa inordenan na mga Apostol - kahit sa pagpasok o paglabas sa isang silid. ... "Ang paggalang na iyon ng isang junior na Apostol sa isang senior na Apostol ay nakatala sa Bagong Tipan. Nang magpunta sina Simon Pedro at Juan ang Pinakamamahal para alamin ang balita na may kumuha sa katawan ng kanilang Panginoon na ipinako sa krus mula sa libingan, si Juan, na mas bata at mas mabilis, ang unang nakarating, subalit hindi siya pumasok. Nagbigay-galang siya sa senior na Apostol, na siyang naunang pumasok sa libingan. (Tingnan sa Juan 20:2-6.)" (Russell M. Nelson, "Honoring the Priesthood," Ensign, Mayo 1993, 40). Paunawa: Kung may oras pa, maaari mong ipabasa sa mga estudyante ang pahayag ni Pangulong N. Eldon Tanner (1898-1982) ng Unang Panguluhan sa bahagi 3.8 ng manwal ng estudyante. Inilalarawan nito ang itinugon at ginawa ni Pangulong Marion G. Romney ng Unang Panguluhan at ni Pangulong Spencer W. Kimball, Pangulo ng Korum ng Labindalawang Apostol, sa balita na pumanaw na si Pangulong Harold B. Lee, na siyang Pangulo ng Simbahan noon. Ibahagi ang sumusunod na pahayag ni Pangulong Boyd K. Packer (1924-2015) ng Korum ng Labindalawang Apostol, na ipinapaliwanag ang kagandahan ng halimbawa ng senior leadership o pamumuno ayon sa tagal ng panunungkulan: "Inisip na ba ninyo kung bakit itinatag ng Panginoon ang Unang Panguluhan at ang Korum ng Labindalawang Apostol nang sa gayon ang pinakamataas na pamunuan ng Simbahan ay laging matatanda? Pinahahalagahan ng huwarang ito ang karunungan at karanasan kaysa sa kabataan at pisikal na [lakas]" (Boyd K. Packer, "Ang mga Ginintuang Taon," Ensign o Liahona, Mayo 2003, 84). Itanong sa mga estudyante: Sa palagay ninyo bakit mas mahalaga ang karunungan at karanasan sa pamunuan ng Simbahan kaysa sa kabataan at pisikal na lakas? Sinasang-ayunan ng mga Miyembro ng Simbahan ang Bagong Tawag na Pangulo ng Simbahan Paunawa: Kung hindi nauunawaan ng iyong mga estudyante ang ibig sabihin ng "kapita-pitagang kapulungan," patingnan sa kanila ang impormasyon sa bahagi 3.9 ng manwal ng estudyante. Ipaliwanag sa iyong mga estudyante na isa sa mga pinakasagradong miting sa Simbahan ay ang kapita-pitagang kapulungan, kung saan sinasang-ayunan ng mga miyembro ng Simbahan ang bagong tawag na Pangulo ng Simbahan. Ang mga miyembro ng Simbahan sa buong mundo ay hinihikayat na makibahagi, nang personal o sa pamamagitan ng radyo, telebisyon, satellite, o internet. Ang mga korum at organisasyon ng Simbahan ay may kani-kaniyang pagpapasiya at bumoboto para sang-ayunan ang Pangulo ng Simbahan. K ABANATA 3 19
KABANATA 3 20 Ipabasa sa isang estudyante ang pahayag ni Elder David B. Haight (1906-2004) ng Korum ng Labindalawang Apostol sa bahagi 3.9 ng manwal ng estudyante. Ipinaliliwanag ng pahayag na ito ang protokol ng kapita-pitagang kapulungan. Itanong sa mga estudyante: Sa palagay ninyo, bakit sinusunod ng Simbahan ang gayong pormal na paraan sa pagsang-ayon sa bagong tawag na Pangulo ng Simbahan? Anong mga pribilehiyo ang ibinibigay sa mga miyembro ng Simbahan sa pamamagitan ng pormal na paghaharap sa bagong Pangulo ng Simbahan? Ano ang mga responsibilidad ng mga miyembro ng Simbahan matapos nilang sang-ayunan ang bagong Pangulo? Itanong sa mga estudyante kung mayroon sa kanila na nagkaroon na ng pagkakataong dumalo sa isang kapita-pitagang kapulungan at nakibahagi sa pagsang-ayon sa bagong propeta. Sabihin sa ilang estudyante na ibahagi ang nadama nila habang dumadalo at nakikibahagi sa sagradong pulong na ito. Ipaalala sa iyong mga estudyante na sa bawat kumperensya ng Simbahan, ang mga miyembro ay inaanyayahang sang-ayunan ang Unang Panguluhan at ang Korum ng Labindalawang Apostol. Ang ibig sabihin ng pagsang-ayon sa mga lider ng Simbahan ay "mangakong itaguyod sila na mga naglilingkod sa pangkalahatan at lokal na [katungkulan sa] Simbahan" (Gabay sa mga Banal na Kasulatan, "Pagtataguyod sa mga Pinuno ng Simbahan," scriptures.lds.org; tingnan din sa Mga Hebreo 13:17; 3 Nephi 12:1; D at T 1:38; 112:20). Ipabasa sa mga estudyante ang Doktrina at mga Tipan 107:22; pagkatapos ay itanong ang mga sumusunod: Ayon sa talatang ito, paano dapat sang-ayunan ng mga miyembro ng Simbahan ang Unang Panguluhan? Ano ang ibig sabihin ng sang-ayunan natin ang Pangulo ng Simbahan nang may pagtitiwala? Hikayatin ang mga estudyante na sang-ayunan ang Pangulo ng Simbahan sa pamamagitan ng pagtitiwala sa kanyang mga turo at pananampalataya sa kanyang pamumuno, pagdarasal para sa kanyang kapakanan, at pagsunod sa kanyang payo. Magpatotoo na malaking pagpapala ang matatamo sa pagsang-ayon at pagtanggap ng payo mula sa taong pinili ng Panginoon na maging Pangulo ng Kanyang Simbahan.
KABANATA 4 Ang Korum ng Unang Panguluhan Pambungad Ang Unang Panguluhan ang may hawak ng "mga susi ng kaharian" at ito ang pinakamataas na namumunong kapulungan sa Simbahan (D at T 81:2; tingnan din sa buod o section summary ng D at T 81; 107:80-81). Ipinaaalam ng Panginoon ang Kanyang kalooban sa Unang Panguluhan. Bilang namumunong korum ng Simbahan, ang Unang Panguluhan ang pinakamataas na awtoridad sa lupa sa doktrina ng Simbahan. Ganito ang ipinangako ni Pangulong Joseph Fielding Smith (1876-1972) sa mga taong sumusunod sa payo ng Unang Panguluhan: "Palagay ko may isang bagay na dapat napakalinaw na nauunawaan natin sa ating isipan. Hindi kailanman ililigaw ng Pangulo ng Simbahan, ni ng Unang Panguluhan ... ang mga Banal o papayuhan ang sanlibutan nang salungat sa isipan at kalooban ng Panginoon. ... "Pinatototohanan ko na kung igagalang natin ang Unang Panguluhan at susundin natin ang kanilang payo at utos, walang kapangyarihan sa lupa ang makahahadlang o makapagpapabago sa ating tinatahak bilang simbahan, at bilang mga indibiduwal magkakaroon tayo ng kapayapaan sa buhay na ito at magiging mga tagapagmana ng walang-hanggang kaluwalhatian sa daigdig na darating" (Joseph Fielding Smith, "Eternal Keys and the Right to Preside," Ensign, Hulyo 1972, 88). Tulungan ang mga estudyante na maunawaan ang kahalagahan ng pagsunod sa Unang Panguluhan. Rebyuhin ang mga pangakong ibinigay sa mga sumusunod. Bilang bunga ng lesson na ito, dapat makadama ang mga estudyante ng mas matinding hangaring sang-ayunan at makiisa sa Unang Panguluhan. Dapat madama nila na sabihin, tulad ni Pangulong Boyd K. Packer ng Korum ng Labindalawang Apostol: "Salamat po Diyos para sa panguluhan. Tulad ng mga tuktok ng [bundok], walang ibang nakahihigit sa kanila kundi ang kalangitan" ("The Spirit Beareth Record," Ensign, Hunyo 1971, 87). 21
KABANATA 4 22 Ilang Doktrina at mga Alituntunin • Inihayag ng Panginoon ang mga tagubilin tungkol sa Unang Panguluhan kay Propetang Joseph Smith. Ang Unang Panguluhan ang may hawak ng mga susi ng kaharian, na kinabibilangan ng awtoridad na pamahalaan ang gawain ng Panginoon sa lupa. Kapag ang Pangulo ng Simbahan ay sinang-ayunan ng kanyang mga tagapayo at ng mga miyembro ng Simbahan, ang buong Simbahan ay pinagpapala. Ang Unang Panguluhan noong 1894: Mga Ideya sa Pagtuturo Inihayag ng Panginoon ang mga Tagubilin Tungkol sa Unang Panguluhan kay Propetang Joseph Smith George Q. Cannon, Unang Tagapayo (kaliwa); Wilford Woodruff, Pangulo (gitna); at Joseph F. Smith, Pangalawang Tagapayo (kanan). Ilista sa pisara ang mga sumusunod na pangyayari, at hilingin sa mga estudyante na pagsunud-sunurin ang mga ito: Pag-organisa ng Simbahan Unang Pangitain ni Joseph Smith Panunumbalik ng Melchizedek Priesthood Panunumbalik ng Aaronic Priesthood Sagot: (1) Unang Pangitain ni Joseph Smith; (2) panunumbalik ng Aaronic Priesthood; (3) panunumbalik ng Melchizedek Priesthood; (4) pag-organisa ng Simbahan. Itanong sa mga estudyante: Bakit sa palagay ninyo ganito ang pagkakasunud-sunod ng mga pangyayaring ito? Bakit hindi nangyari ang mga ito sa ibang pagkakasunud-sunod? Ipabasa sa isang estudyante ang Doktrina at mga Tipan 128:20-21. Pagkatapos ay itanong: Paano nakakatulong ang banal na kasulatang ito sa pagpapaliwanag ng pagkakasunud-sunod ng mga pangyayari sa Panunumbalik? (pansinin lalo na ang huling bahagi ng talata 21).
Ipaliwanag na inihayag din ng Panginoon ang organisasyon ng pamamahala sa Simbahan nang taludtod sa taludtod, kabilang na ang mga tagubilin tungkol sa Korum ng Unang Panguluhan. Nang unang itatag ang Simbahan, wala pang Unang Panguluhan gaya ng mayroon tayo ngayon. Ipabasa sa mga estudyante ang tsart sa bahagi 4.2 ng Mga Turo ng mga Buhay na Propeta Manwal ng Estudyante. Pagkatapos ay itanong: Anong titulo ang ginamit sa katungkulan ni Joseph Smith nang unang itatag ang Simbahan noong Abril 6, 1830? Gaano katagal naorganisa ang Unang Panguluhan matapos maitatag ang Simbahan? Sa palagay ninyo, bakit hindi pa buo ang organisasyon ng pamunuan ng Simbahan noong unang itatag ang Simbahan? Magpatotoo na mula noong panahon ni Propetang Joseph Smith hanggang sa ngayon, tinatagubilinan ng Panginoon ang Kanyang mga propeta tungkol sa kung paano mag-organisa at mamuno sa Kanyang Simbahan, naghahayag ng kaalaman kapag kailangan ito, nang taludtod sa taludtod (tingnan sa D at T 128:21). Nang dumating ang tamang panahon, inihayag ng Panginoon kay Joseph Smith ang tungkol sa pag-oorganisa ng Unang Panguluhan. Ang Unang Panguluhan ang May Hawak ng mga Susi ng Kaharian, na Kinabibilangan ng Awtoridad na Pamahalaan ang Gawain ng Panginoon sa Lupa Sabihin sa mga estudyante na buklatin ang Doktrina at mga Tipan 90. Ipaliwanag na nakasaad sa section heading na "ang paghahayag na ito ay isang pagpapatuloy na hakbang sa pagtatatag ng Unang Panguluhan." Ipabasa sa isang estudyante ang Doktrina at mga Tipan 90:9. Ipaliwanag na ang katagang "iyong pangangasiwa" ay tumutukoy sa Pangulo ng Simbahan at ang katagang "kanilang pangangasiwa" ay tumutukoy sa mga tagapayo sa Unang Panguluhan. Itanong: Sa talatang ito, ano ang pagkakaiba ng tungkulin ng Pangulo at ng tungkulin ng kanyang mga tagapayo? (Ang Pangulo ang tumatanggap ng salita; ang mga tagapayo ang tumutulong upang maiparating ang salita sa mga dulo ng mundo.) Isulat sa pisara: Ang Pangulo ang namamahala. (Maaari mong ipaliwanag na ang tungkulin ng Pangulo na tumanggap ng mga paghahayag para sa buong Simbahan ay binanggit din sa D at T 90:4.) Ipabasa sa isang estudyante ang Doktrina at mga Tipan 90:6. Pagkatapos ay itanong: Sino ang binanggit ng Panginoon na magiging mga tagapayo kay Propetang Joseph Smith? (Sidney Rigdon at Frederick G. Williams.) Ayon sa talatang ito, sa paanong paraan kapantay ang mga tagapayo sa Unang Panguluhan ngunit nasa ilalim ng pamamahala ng Pangulo? (Sa paghawak ng mga susi.) Isulat sa pisara: Ang mga tagapayo ay kapantay sa paghawak ng mga susi. K ABANATA 4 23
KABANATA 4 24 Ipabasa sa isang estudyante ang komentaryo ni Elder John A. Widtsoe (1872-1952) ng Korum ng Labindalawang Apostol sa bahagi 4.4 ng manwal ng estudyante. Sa pagtukoy sa dalawang alituntunin na isinulat mo sa pisara, ipaliwanag na kailangang maunawaan ang dalawang katotohanang ito upang maunawaan kung paano kumikilos ang Unang Panguluhan sa pamumuno sa Simbahan. Bilang halimbawa, ipabasa sa isang estudyante ang Doktrina at mga Tipan 102:9-11. Pagkatapos ay itanong: Kung hindi magagampanan ng Pangulo ng Simbahan ang kanyang tungkulin dahil sa karamdaman o iba pang mga sitwasyon, ano ang paraang inilaan ng Panginoon para magpatuloy ang Kanyang gawain? Paalala: Maaari mong ipabasa sa mga estudyante ang una sa dalawang pahayag ni Pangulong Gordon B. Hinckley (1910-2008) sa bahagi 4.7 ng manwal ng estudyante. Isulat sa pisara ang sumusunod na listahan ng mga banal na kasulatan at sabihin sa mga grupo ng mga estudyante na basahin ang mga ito, at alamin ang mga tungkulin ng Unang Panguluhan. Bigyan ng oras ang mga estudyante na magsaliksik, at pagkatapos ay ipareport sa bawat grupo ang kanilang natuklasan at pagawin sila ng listahan ng mga tungkulin ng Unang Panguluhan sa pisara. Mga Banal na Kasulatan Mga Tungkulin ng Unang Panguluhan D at T 68:14-15 D at T 90:16 D at T 107:8-9 D at T 107:33 D at T 107:78-81 D at T 120 section heading at talata 1 D at T 124:126 Maaaring ganito ang hitsura ng ginawa ninyong listahan:
Mga Banal na Kasulatan Mga Tungkulin ng Unang Panguluhan D at T 68:14-15 Magtalaga ng mga bishop D at T 90:16 Mamuno, isaayos ang lahat ng gawain ng Simbahan D at T 107:8-9 Gumanap sa lahat ng katungkulan sa Simbahan D at T 107:33 Pamahalaan ang gawain ng Korum ng Labindalawang Apostol D at T 107:78-81 Pagpasiyahan ang mahihirap na sitwasyon, ayusin ang mga pagtatalo sa mga bagay na espirituwal D at T 120 section heading at talata 1 Gumawa ng mga desisyon tungkol sa paggasta (paggamit) ng mga ikapu D at T 124:126 Tumatanggap ng mga orakulo (paghahayag) para sa buong Simbahan Sabihin sa bawat grupo na basahin ang isa sa mga sumusunod na sipi o quotation mula sa kabanata 4 ng manwal ng estudyante, at alamin ang mga karagdagang tungkulin ng Unang Panguluhan. (Sabihin sa mga estudyante na idagdag ang mga nalaman nila sa listahan sa pisara.) 1. Pangulong James E. Faust (1920-2007) ng Unang Panguluhan (tingnan sa bahagi 4.9 ng manwal ng estudyante). 2. Pangulong Joseph Fielding Smith (1876-1972) (tingnan ang pangalawa sa dalawang pahayag ni Pangulong Smith sa bahagi 4.5 ng manwal ng estudyante). Itanong sa mga estudyante: Paano naapektuhan ng mga tungkulin ng Unang Panguluhan ang inyong buhay? Kapag ang Pangulo ng Simbahan ay Sinang-ayunan ng Kanyang mga Tagapayo at ng mga Miyembro ng Simbahan, ang Buong Simbahan ay Pinagpapala Rebyuhin ang listahan ng mga tungkulin ng Unang Panguluhan na nasa pisara at ang mga tungkulin ng Pangulo ng Simbahan na pinag-aralan ninyo sa kabanata 2. Ipabasa sa isang estudyante ang Exodo 17:8-13. Ituro na sina Aaron at Hur ay katulad ng mga tagapayo sa Unang Panguluhan. Pagkatapos ay talakayin ang mga sumusunod na tanong: K ABANATA 4 25
KABANATA 4 26 Sa huli, ano ang nangyari sa Israel dahil sa tinulungan nina Aaron at Hur si Moises sa pamamagitan ng paghawak sa kanyang mga kamay? Ano ang dapat natutuhan ng Israel noong araw na iyon habang minamasdan nila ang pagtindi ng digmaan at nakita si Moises sa ibabaw ng burol? Anong mga aral ang matututuhan natin mula sa talang ito na angkop sa atin ngayon? Ipabasa sa isang estudyante ang pahayag ni Elder William R. Walker ng Pitumpu sa bahagi 4.6 ng manwal ng estudyante. Itanong: Paano nakakatulong ang mga tagapayo sa Unang Panguluhan sa pagpasan sa pasaning dinadala ng propeta ngayon? Paalala: Maaari mo ring ibahagi ang pahayag ni Pangulong N. Eldon Tanner (1898-1982) ng Unang Panguluhan sa bahagi 4.8 ng manwal ng estudyante. Pagkatapos ay itanong: Sino pa, bukod sa kanyang mga tagapayo, ang tumutulong sa propeta sa pagpasan sa pasaning iyon? Ipabasa sa mga estudyante ang pahayag ni Pangulong Harold B. Lee (1899-1973) sa bahagi 4.11 ng manwal ng estudyante. Pagkatapos ay itanong: Ano ang magagawa natin ngayon bilang mga miyembro ng Simbahan para matulungan at masuportahan ang Unang Panguluhan? Sa palagay ninyo, sa paanong paraan nakakatulong "ang pagtitiwala, pananampalataya at [mga] panalangin" (D at T 107:22) ng mga miyembro ng Simbahan sa pagpasan ng pasanin ng propeta at ng kanyang mga tagapayo? Ipabasa sa mga estudyante ang Doktrina at mga Tipan 21:4-6, at alamin ang mangyayari sa atin kapag sinasang-ayunan natin ang propeta at ang kanyang mga tagapayo. Pagkatapos ay itanong ang mga sumusunod: Ayon sa mga talatang ito, anong mga pagpapala ang dumarating sa mga miyembro ng Simbahan kapag sinasang-ayunan natin ang propeta at ang kanyang mga tagapayo? Paano ito katulad ng nangyari sa mga Israelita nang itaas nina Aaron at Hur ang mga kamay ni Moises? Kailan ninyo nadama na pinalakas, pinrotektahan, o pinagpala kayo ng pagsang-ayon sa Pangulo ng Simbahan at sa kanyang mga tagapayo? Ipabasa sa isang estudyante ang mga pahayag ni Propetang Joseph Smith (1805-1844) sa bahagi 4.12 ng manwal ng estudyante. Itanong: Sa paanong paraan naging pagpapala sa inyong buhay ang tagubilin na ibinigay ng mga miyembro ng Unang Panguluhan? Maaari mong ituon ang pansin ng mga estudyante sa polyetong Para sa Lakas ng mga Kabataan, na inihanda ng Unang Panguluhan para sa mga kabataan ng Simbahan. Maaari mong sabihin sa mga estudyante na ibahagi kung paano sila napagpala sa pamumuhay ng mga pamantayan ng Simbahan.
Ipabasa sa isang estudyante ang pahayag ni Pangulong Joseph Fielding Smith (1876-1972) sa bahagi 4.13 ng manwal ng estudyante. Pagkatapos ay patotohanan ito at ang iba pang mga pagpapalang ipinangako sa mga taong sumusunod sa Unang Panguluhan. Sabihin sa mga estudyante na sang-ayunan at sundin ang Unang Panguluhan sa buong buhay nila. K ABANATA 4 27
28 KABANATA 5 Ang Korum ng Labindalawang Apostol Pambungad Ang Simbahan ay nakatayo "sa ibabaw ng kinasasaligan ng mga apostol at ng mga propeta" (Mga Taga Efeso 2:20). Ang kabanatang ito ay nagbibigay ng mga pagkakataong matulungan ang mga estudyante na makita kung paano pinapatnubayan ng Korum ng Labindalawang Apostol ang Simbahan sa pamamagitan ng inspiradong pamumuno at patotoo. Tungkol sa pamumunong ito, si Elder Jeffrey R. Holland ng Korum ng Labindalawang Apostol ay nagpatotoo: personal o propesyonal kong buhay, hinding-hindi pa ako naging bahagi noon ng anumang grupo na maraming nalalaman sa nangyayari sa lipunan, maraming alam sa mga problemang kinakaharap natin, na matamang pinag-aaralan ang nakaraan, handang tanggapin ang anumang bago, at pinag-iisipang mabuti, at nang may panalangin ang lahat ng iba pa" (Jeffrey R. Holland, "Mga Propetang Naritong Muli sa Lupa," Ensign o Liahona, Nob. 2006, 105-6). "Bilang pinakamaliit sa mga sinang-ayunan ninyo na sumasaksi nang personal sa patnubay ng Simbahang ito mismo, sinasabi ko nang buong katapatan na kailanman, sa Sa pagtatapos ng lesson na ito, dapat maunawaan ng iyong mga estudyante na dahil sa mga sagradong susi ng awtoridad ng priesthood, naisusulong ng mga Apostol ang kaharian ng Diyos sa buong mundo. Ilang Doktrina at mga Alituntunin • Ang mga Apostol ay mga natatanging saksi ni Jesucristo sa buong mundo. Kumikilos ang mga apostol para isulong ang kaharian ng Diyos. Ang Korum ng Labindalawang Apostol ay nagkakaisa sa kanilang mga desisyon. Mga Ideya sa Pagtuturo Paunang paghahanda: Sakaling hindi pamilyar ang iyong mga estudyante sa mga miyembro ng Korum ng Labindalawang Apostol, ang website ng Simbahan na newsroom.lds.org ay may mga materyal na nagbibigay ng mahalagang tulong. Maida-download mo ang mga larawan, maikling talambuhay, o mas detalyadong mga artikulo tungkol sa talambuhay para matulungan ang mga estudyante na maging pamilyar sa ating kasalukuyang mga Apostol. Ang Korum ng Labindalawang Apostol sa labas ng Salt Lake Temple noong 1931. Ang mga Apostol ay mga Natatanging Saksi ni Jesucristo sa Buong Mundo Ipabasa sa isang estudyante ang Doktrina at mga Tipan 107:23 at sa isa pa ang Mga Gawa 4:33. Pagkatapos ay itanong ang mga sumusunod:
Ayon sa mga talatang ito, ano ang tungkulin ng Korum ng Labindalawang Apostol? Ano ang patototohanan nila? Saan ibibigay ng mga Apostol ang "natatanging" pagsaksing ito? Basahin ang isinalaysay ni Pangulong Harold B. Lee (1899-1973) sa bahaging 5.2 ng Mga Turo ng mga Buhay na Propeta Manwal ng Estudyante. Tumigil sa bahagi ng sipi o quotation na may nakasaad na "Ano po ang isasagot namin?" Itanong sa mga estudyante: Paano ninyo papayuhang sumagot ang mga missionary? Pagkatapos sumagot ng ilang estudyante, basahin ang nalalabi sa sipi o quotation. Pagkatapos ay itanong: Sa paanong paraan makikita sa sagot ni Pangulong Lee ang kanyang tungkulin na maging "natatanging saksi" ni Jesucristo? Ibahagi ang sumusunod na pahayag ni Pangulong Joseph Fielding Smith (1876-1972): "Ito ay napakabigat na responsibilidad para sa [mga Apostol], ang malaman na si Jesucristo ang talagang tunay na Bugtong na Anak ng Diyos, ang Manunubos ng sanlibutan" (Joseph Fielding Smith, Seek Ye Earnestly [1970], 213). Pagkatapos ay itanong: Ano sa palagay ninyo ang ibig sabihin ni Pangulong Smith nang sabihin niyang "napakabigat na responsibilidad"? Ibahagi sa iyong mga estudyante ang pahayag ni Pangulong Howard W. Hunter (1907-1995) sa bahagi 5.2 ng manwal ng estudyante. Pagkatapos ay itanong sa mga estudyante ang mga sumusunod: Ano ang pinatotohanan ni Pangulong Hunter? Paano mapapalakas ang ating patotoo sa pakikinig sa patotoo ng isang Apostol? Sabihin sa mga estudyante na pagtuunan ng pansin ang patotoo ng Apostol sa tuwing maririnig o mababasa nila ito. Hikayatin ang mga estudyante na palakasin ang kanilang patotoo tungkol sa mga katotohanan na pinatototohanan ng mga Apostol. Kumikilos ang mga Apostol para Isulong ang Kaharian ng Diyos Ibahagi sa mga estudyante ang una sa dalawang pahayag ni Pangulong Gordon B. Hinckley (1910-2008) sa bahagi 5.5 ng manwal ng estudyante. Sabihin sa mga estudyante na pakinggan ang depinisyon ng isang Apostol. Pagkatapos ay itanong: Ano ang sinabi ni Pangulong Hinckley na ibig sabihin ng salitang Apostol? K ABANATA 5 29
KABANATA 5 30 Ano ang ibinigay na "awtoridad at responsibilidad" sa mga Apostol? Basahin ang Mateo 28:16-20 at Doktrina at mga Tipan 65:5-6 sa inyong klase at itanong: Ano ang iniutos ni Jesucristo sa Kanyang mga Apostol sa mga talatang ito? Kung ang mga Apostol ang magtatatag ng kaharian ng Diyos sa buong mundo, ano ang kaharian ng Diyos? (Ang kaharian ng Diyos ay ang Simbahan sa mundo ngayon. Ang mga Apostol ay tumutulong sa pagtatayo ng kaharian ng Diyos - ang Simbahan - sa mundo ngayon upang ang kaharian ng langit - ang Simbahan sa milenyo - ay dumating.) Bilang paglalarawan kung paano maisasakatuparan ng mga buhay na Apostol ang iniutos na ito ng Diyos, ibahagi ang sumusunod na pahayag ni Pangulong Boyd K. Packer (1924-2015) ng Korum ng Labindalawang Apostol: "Hindi ako naiiba sa mga Kapatid sa Labindalawa ... kapag sinasabi ko sa inyo na makikita sa rekord na ako ay nagpunta sa Mexico at sa Gitna at Timog Amerika nang mahigit 75 beses, sa Europa nang mahigit 50 beses, sa Canada 25 beses, sa mga Isla ng Pasipiko 10 beses, sa Asia 10 beses, at Aprika 4 na beses; sa Tsina rin dalawang beses; sa Israel, Saudi Arabia, Bahrain, Dominican Republic, India, Pakistan, Egipto, Indonesia, at sa napakarami pang lugar sa mundo. Higit pa riyan ang nalakbay ng iba" (Boyd K. Packer, "Ang Labindalawa," Ensign o Liahona, Mayo 2008, 86). Pagkatapos ay itanong: Sa palagay ninyo, anong mga kaalaman ang natatamo ng mga Apostol mula sa paglalakbay na iyon sa iba't ibang lugar? Hatiin sa dalawang grupo ang klase at ipabasa sa unang grupo ang Doktrina at mga Tipan 107:33-35, 58 at ipabasa sa pangalawang grupo ang Doktrina at mga Tipan 18:27-32. Ipatukoy sa mga estudyante ang mga salita at pariralang naglalarawan kung ano ang "isinugong" gawin ngayon ng mga Apostol. Sa pisara, isulat ang (o ipasulat sa isang estudyante) ang mga salita at parirala na matutukoy ng mga estudyante. (Maaaring kabilang sa ilang salita at parirala ang gaganap, itayo ang Simbahan, pamahalaan, buksan ang pintuan, ipangaral ang ebanghelyo, ordenan, isaayos, ipangaral sa bawat nilikha, magbinyag, at ipahayag ang ebanghelyo ayon sa Espiritu Santo.) Pagkatapos ay itanong: Ano ang ilang paraan na ipinapangaral ng ating mga buhay na Apostol ang ebanghelyo at itinatayo ang Simbahan ngayon? (Nagsasalita sa pangkalahatang kumperensya, bumibisita sa lokal na mga kumperensya, naglilibot sa mga mission, iniinterbyu ang mga lokal na lider ng Simbahan, nagsasagawa ng mga brodkast para sa pandaigdigang pagsasanay sa pamumuno, at marami pang iba.) Ipabasa sa isang estudyante ang pangalawa sa dalawang pahayag ni Pangulong Gordon B. Hinckley sa bahagi 5.5 ng manwal ng estudyante (tingnan ang huling talata ng bahaging iyon). Pagkatapos ay itanong ang mga sumusunod:
Sa paanong paraan ninyo nakita o narinig ang tungkol sa paglilingkod ng mga Apostol sa paraan na inilarawan ni Pangulong Hinckley? Ano ang naging impluwensya ng mga Apostol sa inyo bilang indibiduwal? Ang Korum ng Labindalawang Apostol ay Nagkakaisa sa Kanilang mga Desisyon Basahin ang Doktrina at mga Tipan 107:27-31 at itanong: Anong mga alituntunin ang sinabi ng Panginoon na dapat sundin sa mga desisyong ginagawa ng Labindalawa? Anong pangako ang ibinigay sa talata 31 kung ang mga desisyon ay ginagawa ayon sa mga tagubilin na ibinigay sa talata 27 at 30? Ano sa palagay ninyo ang ibig sabihin ng pangakong iyon? Ibahagi sa mga estudyante ang pahayag ni Pangulong Gordon B. Hinckley sa katapusan ng bahagi 5.7 ng manwal ng estudyante (sa huling talata, simula sa "Ngunit wala akong napansing ..."). Pagkatapos ay itanong: Paano nadaragdagan ang inyong pananampalataya at tiwala sa mga desisyong iyon, batid na nagkakaisa ang mga Apostol sa mga desisyong iyon? Ibahagi sa klase ang pahayag ni Pangulong James E. Faust (1920-2007) ng Unang Panguluhan sa bahagi 5.7 ng manwal ng estudyante. Hikayatin ang mga estudyante na pakinggan kung bakit nagkakaisa ang mga Kapatid. Pagkatapos ay itanong ang mga sumusunod: Paano magsisilbing "pangkontrol" ang prosesong ito laban sa pansariling kagustuhan o pansariling hangarin? Ano ang iminungkahi ni Pangulong Faust na kailangan para magkaisa sila? Tapusin ang lesson sa pagbabahagi ng iyong patotoo tungkol sa katungkulan at tungkulin ng Labindalawang Apostol. Hikayatin ang mga estudyante na lalo pang pagtuunan ng pansin ang patotoo ng Labindalawa at ang mga paksang pinipili nilang talakayin sa kanilang mga mensahe. K ABANATA 5 31
32 KABANATA 6 Pangkalahatang Kumperensya Pambungad Ipinaliwanag ni Elder Jeffrey R. Holland ng Korum ng Labindalawang Apostol ang ilan sa mga layunin ng pangkalahatang kumperensya: "Ang pangkalahatang kumperensya ng Simbahan ay paghahayag sa buong mundo na si Jesus ang Cristo, na Siya at ang Kanyang Ama, ang Diyos at Ama nating lahat, ay nagpakita sa batang propetang si Joseph Smith bilang katuparan ng sinaunang pangakong iyon na muling ipanunumbalik ng nabuhay na mag-uling Jesus ng Nazaret ang Kanyang Simbahan sa lupa. ... [Ang mga kumperensyang ito ay nagpapahayag] sa bawat bansa, lahi, wika, at tao na nangako ang mapagmahal na Mesiyas na ang 'kaniyang kaawaan ay magpakailan man' [Mga Awit 136:1; I Mga Cronica 16:34]" (Jeffrey R. Holland, "Mga Propetang Naritong Muli sa Lupa," Ensign o Liahona, Nob. 2006, 106). Ang pangkalahatang kumperensya ay nagbibigay ng pagkakataon sa mga miyembro ng Simbahan na mapakinggan ang mga sinang-ayunan natin bilang mga propeta, tagakita, at tagapaghayag at matuto sa kanila. Tulungan ang iyong mga estudyante na maunawaan ang kahalagahan ng paghahanda para sa pangkalahatang kumperensya at pagsunod sa mga salita ng mga buhay na propeta. Bukod pa rito, tulungan silang maunawaan na kailangang regular na pag-aralan ang mga isyu ng kumperensya ng Ensign o Liahona. Madaragdagan ang hangarin ng mga estudyante na sundin ang mga salita ng mga makabagong propeta kapag nauunawaan nila ang mga pagpapalang dumarating dahil sa pagsunod sa mga babala at payo ng propeta. Hikayatin ang mga estudyante na alamin din ang mga turo ng mga buhay na propeta na nasa iba pang mga lathalain ng Simbahan o ibinigay sa iba pang mga pagkakataon bukod sa pangkalahatang kumperensya. Ilang Doktrina at mga Alituntunin • Ang pangkalahatang kumperensya ay nagbibigay ng mga pagkakataon para sa espirituwal na pagpapanibago. Tayo ay nangangako na susundin at susuportahan ang mga sinasang-ayunan natin sa pangkalahatang kumperensya. Ang ating paghahanda ay nakakaapekto sa natututuhan natin mula sa pangkalahatang kumperensya. Ang pagsunod sa mga turo ng pangkalahatang kumperensya ay magpapabuti ng ating buhay. Ang assembly hall ng Conference Center sa isang sesyon ng pangkalahatang kumperensya.
Mga Mungkahi sa Pagtuturo Ang Pangkalahatang Kumperensya ay Nagbibigay ng mga Pagkakataon para sa Espirituwal na Pagpapanibago Bago magklase, isulat sa pisara ang apat na "Mga Doktrina at Alituntunin" na nakalista sa itaas. Itanong: Anong mga salita sa mga pahayag na ito ang nagsasaad ng ating responsibilidad? Bakit nagkakaroon ng higit na espirituwal na lakas ang ilang tao mula sa mga kaganapan ng pangkalahatang kumperensya kaysa sa iba? Ano ang magagawa ninyo para makinabang nang husto mula sa pangkalahatang kumperensya? Isulat sa pisara: Ang kumperensya ay panahon ng ... Itanong sa mga estudyante kung paano nila kukumpletuhin ang pariralang ito. Isulat sa pisara ang kanilang mga sagot. Ipabasa sa isang estudyante ang pahayag ni Pangulong Howard W. Hunter (1907-1995) sa bahagi 6.2 ng Mga Turo ng mga Buhay na Propeta Manwal ng Estudyante. Sabihin sa mga estudyante na pakinggan kung paano kinumpleto ni Pangulong Hunter ang pariralang nakasulat sa pisara. Pagkatapos ay itanong: Paano ninyo naranasan ang katuparan ng pahayag ni Pangulong Hunter? Ipabasa sa mga estudyante ang Doktrina at mga Tipan 43:8-9; 124:144 at sagutin ang mga sumusunod na tanong: Ano ang ilan sa mga layunin ng pangkalahatang kumperensya? Ano ang ibig sabihin ng salitang patibayin? Ibahagi ang sumusunod na depinisyon ng patibayin, na ibinigay ni Elder Robert L. Backman ng Pitumpu: "Ang ibig sabihin ng patibayin ay patatagin, palakasin ang pananampalataya, pabutihin ang moralidad. Kapag iniisip ninyo ito, ito ang paraan ng pagtatayo ng Panginoon ng kanyang kaharian. Isipin na lang ninyo ang ibig sabihin ng madama ang pakikipagkapatiran ni Jesucristo sa ating mga pagtitipon. 'Dahil dito, maging matapat; tumayo sa katungkulang aking itinalaga sa iyo; tulungan ang mahihina, itaas ang mga kamay na nakababa, at palakasin ang tuhod na mahihina.' (D at T 81:5.)" (Robert L. Backman, sa "Giving Spiritual Nourishment to the Less Active: A Panel Discussion," Ensign, Abr. 1987, 16). Pagkatapos ay itanong: Paano "nakapagpapatibay" na karanasan para sa inyo ang pangkalahatang kumperensya? Magpatotoo na ang pangkalahatang kumperensya, kung pagtutuunan natin ito nang wastong pansin at saloobin, ay magpapanibago sa ating espiritu at tutulungan tayo nitong magpakabuti at maging higit na katulad ng Tagapagligtas. K ABANATA 6 33
KABANATA 6 34 Tayo ay Nangangako na Susundin at Susuportahan ang mga Sinasang-ayunan Natin sa Pangkalahatang Kumperensya Hatiin sa dalawang grupo ang klase at ipabasa sa unang grupo ang pahayag ni Pangulong Gordon B. Hinckley (1910-2008) sa bahagi 6.5 ng manwal ng estudyante. Ipabasa naman sa pangalawang grupo ang pahayag ni Elder David B. Haight (1906-2004) ng Korum ng Labindalawang Apostol sa bahagi 6.5 ng manwal ng estudyante. Kapag natapos sila, itanong ang mga sumusunod: Ano ang ibig sabihin kapag nagtataas tayo ng ating kamay para sang-ayunan ang ating mga lider? Ano ang magagawa natin para maipakita na sinusuportahan natin ang ating mga lider? Pagpartner-partnerin ang mga estudyante at bigyan ang bawat magkapartner ng isang papel. Ipabasa sa kanila ang mga sumusunod na banal na kasulatan. Sabihin sa magkakapartner na sumulat ng maikling pahayag na nagpapaliwanag sa doktrinang itinuturo sa bawat isa sa mga banal na kasulatan na ito: II Mga Cronica 20:20 Mateo 10:41 Doktrina at mga Tipan 1:38 Doktrina at mga Tipan 107:22 Doktrina at mga Tipan 112:20 Pagkatapos ng sapat na oras, sabihin sa mga estudyante na ibahagi sa klase ang ilan sa isinulat nila. Hatiin sa dalawang grupo ang klase at ipabasa sa unang grupo ang pahayag ni Pangulong Henry B. Eyring ng Unang Panguluhan mula sa bahagi 6.5 ng manwal ng estudyante. Sabihin sa mga estudyante na maghandang talakayin ang mga sumusunod na tanong: Ano ang dapat nating gawin matapos nating itaas ang ating mga kamay sa boto ng pagsang-ayon sa pangkalahatang kumperensya? Ano ang magiging epekto ng ginawa natin sa ating mga lider? Ano ang magiging epekto sa atin ng ginawa natin? Ipabasa sa pangalawang grupo ang pahayag ni Pangulong Joseph F. Smith (1838-1918) mula sa bahagi 6.5 ng manwal ng estudyante. Sabihin sa mga estudyante na maghandang talakayin ang mga sumusunod na tanong: Ano ang naramdaman ni Joseph F. Smith tungkol kay Brigham Young? Ano ang naging epekto kay Pangulong Smith ng pagsunod sa pagtawag ng propeta? Sabihin sa mga estudyante na talakayin ang nalaman nila sa unang grupo. Hikayatin ang mga estudyante na ikuwento ang mga pagpapalang natanggap nila o ng kanilang pamilya sa pagsunod at pagsuporta sa mga tagapaglingkod ng
Panginoon. Ipahayag ang iyong damdamin tungkol sa pagsunod sa mga tagapaglingkod ng Panginoon. Ang Ating Paghahanda ay Nakakaapekto sa Natututuhan Natin mula sa Pangkalahatang Kumperensya Ipaliwanag sa mga estudyante na ang paraan nila ng paghahanda para sa pangkalahatang kumperensya ay maaaring depende sa kung paano nila natatanggap o napapakinggan ang mga mensahe. Tulungan ang mga estudyante na maunawaan na kahit magkakaiba ang sitwasyon ng pagtanggap at pakikinig sa pangkalahatang kumperensya, ang paraan kung paano nila unahin at paghandaan ang pangkalahatang kumperensya ang talagang nagpapasiya kung ano ang matututuhan nila mula rito. Itanong: Ano ang ilang araw-araw, linggu-linggo, at buwanang priyoridad sa inyong buhay na binibigyan ninyo ng panahon upang mapaghandaan? Ano ang nakahihikayat sa inyo na mas unahing paghandaan ang isang partikular na kaganapan kaysa sa ibang kaganapan? (Maaari mong isulat sa pisara ang mga sagot ng mga estudyante.) Ibahagi sa mga estudyante ang pahayag ni Pangulong Boyd K. Packer (1924-2015) ng Korum ng Labindalawang Apostol sa bahagi 6.6 ng manwal ng estudyante. Pagkatapos ay itanong sa mga estudyante: Sa inyong palagay, bakit ang kaalamang matatamo natin mula sa kumperensya ay mas nakasalalay sa ating paghahanda kaysa sa paghahanda ng mga tagapagsalita? Ipabuklat sa mga estudyante ang bahagi 6.6 ng manwal ng estudyante at basahin ang karanasan na isinalaysay ni Elder Paul V. Johnson ng Pitumpu. Pagkatapos ay itanong sa mga estudyante ang mga sumusunod: Paano kaya natin matututuhang mahalin ang mga salita ng mga propeta at apostol tulad ng ginawa ni Elder Johnson? Ano ang sinasabi ni Elder Johnson na dapat pagpasiyahan natin? Kapag ang pangkalahatang kumperensya ay priyoridad na sa ating buhay, ano ang mga gagawin natin na makatutulong sa atin para mapaghandaan ang payo na ibinigay roon? Itanong sa mga estudyante kung ano ang nalaman nila na makatutulong sa paghahanda ng kanilang sarili para sa pangkalahatang kumperensya. Kapag naibigay na ng mga estudyante ang kanilang mga ideya, maaari mong ipabasa sa klase ang apat na ideya sa paghahanda na nasa bahagi 6.6 ng manwal ng estudyante. Ipaliwanag sa mga estudyante na ang listahan na nasa manwal ng estudyante ay hindi talaga kinumpleto; nagbibigay lamang ito ng mga ideya at mungkahi. Matapos basahin ng mga estudyante ang listahan, sabihin sa kanila na magbahagi ng mga pagkakataon kung saan sinunod nila ang isang mungkahi at nakaranas ng malaking pag-unlad sa sarili. Anyayahan ang mga estudyante na magpatotoo tungkol sa mga epektibong gawain na nakita nila. K ABANATA 6 35
KABANATA 6 36 Magpatotoo sa iyong mga estudyante na kapag priyoridad natin sa buhay ang pangkalahatang kumperensya, nadaragdagan ang hangarin nating maghanda para dito. Bukod dito, hikayatin ang mga estudyante na ibahagi sa kanilang pamilya at mga kaibigan ang kanilang iniisip at mga ideya kung paano maghahanda sa pagtanggap ng salita ng Panginoon sa pamamagitan ng Kanyang mga tagapaglingkod. Ang Pagsunod sa mga Turo ng Pangkalahatang Kumperensya ay Magpapabuti ng Ating Buhay Ikuwento ang sumusunod na salaysay ni Elder Jeffrey R. Holland ng Korum ng Labindalawang Apostol: "Si Pangulong Boyd K. Packer ... ay may isang palaging itinatanong kapag may inilalahad kami o nagtuturo kami sa isa't isa sa Labindalawa. Tumitingala siya na parang nagsasabing, 'Tapos ka na ba?' At sinasabi niya sa nagsalita ... , 'Ano ngayon ang gagawin natin?' "'Ano ngayon ang gagawin natin?' Palagay ko iyan ang sinasagot ng Tagapagligtas sa araw-araw bilang isang hindi maihihiwalay na bahagi ng Kanyang pagtuturo at pangangaral. ... Ang mga sermon at panghihikayat na ito ay walang saysay kung hindi magbabago ang buhay ng Kanyang mga disipulo" (Jeffrey R. Holland, "Ano Ngayon ang Gagawin Natin?" [CES Conference on the New Testament, Ago. 8, 2000], 4-5). Itanong ang mga sumusunod: Sa inyong palagay, bakit nagtanong si Pangulong Packer ng, "Ano Ngayon ang Gagawin Natin?" Sa anong paraan mababago ang ating buhay dahil sa nararanasan natin sa pangkalahatang kumperensya? Ipabasa sa isang estudyante ang Doktrina at mga Tipan 43:8-10. Pagkatapos ay itanong sa mga estudyante ang mga sumusunod: Ayon sa talata 8, ano kaya ang mga mithiin ng mga lider ng Simbahan kapag naghahanda sila na magsalita sa mga Banal sa pangkalahatang kumperensya? Ayon sa talata 9, paano tayo dapat tumugon bilang mga miyembro ng Simbahan sa mga mensaheng naririnig natin mula sa ating mga lider sa pangkalahatang kumperensya? Ayon sa talata 10, ano ang mga resulta ng pagsunod o hindi pagsunod sa mga naririnig natin sa pangkalahatang kumperensya? Ipabasa sa mga estudyante ang dalawang pahayag ni Pangulong Spencer W. Kimball (1895-1985) sa bahagi 6.8 ng manwal ng estudyante. Pagkatapos ay itanong ang mga sumusunod: Gaanong pagpapahalaga ang ibinigay ni Pangulong Kimball sa isyu ng kumperensya na nasa magasing Ensign? Ano ang sinabi ni Pangulong Kimball na dapat nating gawin sa mga isyu ng kumperensya na nasa magasing Ensign?
Ano ang naisip ninyo nang marinig ninyo ang mga pahayag na ito ni Pangulong Kimball? Ano ang nadama ninyo na dapat ninyong gawin dahil sa pahayag na ito? Sabihin sa dalawang estudyante na buklatin ang bahagi 6.8 ng manwal ng estudyante. Ipabasa sa isang estudyante ang pahayag ni Pangulong Ezra Taft Benson (1899-1994), at ipabasa sa isa pang estudyante ang pahayag ni Pangulong Gordon B. Hinckley (1910-2008). Pagkatapos ay talakayin ang mga sumusunod na tanong: Ano ang ilang paraan na magagabayan ng pangkalahatang kumperensya ang ating "ginagawa at sinasabi"? Anong "pagsubok" ang inilarawan ni Pangulong Hinckley para malaman kung matagumpay ang pangkalahatang kumperensya? Paano natin masusukat ang magandang pagbabago sa ating buhay ayon kay Pangulong Hinckley? (Ipasulat sa isang estudyante ang mga sagot sa tanong na ito sa pisara.) Anong mga partikular na payo ang ibinigay ni Pangulong Hinckley na tutulong sa atin na masunod ang mga turo na natutuhan natin sa pangkalahatang kumperensya? Ano sa palagay ninyo ang mga pakinabang ng mga pamilya sa paggamit ng mga isyu ng kumperensya sa Ensign o Liahona sa kanilang mga family home evening at sa kanilang pag-aaral ng mga banal na kasulatan bilang pamilya? Kapag pinag-aralan nila ang mga mensahe sa kumperensya, hikayatin ang mga estudyante na tukuyin at itala ang mga pagpapalang natatanggap nila. Bukod pa rito, maaari mong hikayatin ang iyong mga estudyante na isulat sa notebook, journal, o sa kanilang mga banal na kasulatan ang nakita nilang espirituwal na pag-unlad sa kanilang buhay nang sundin nila ang mga turo ng mga buhay na propeta. Tapusin ang lesson sa pagpapaliwanag na ang natitirang bahagi ng kursong ito ay tutulong sa mga estudyante na mas maunawaang mabuti ang pinakahuling payo na ibinigay ng mga propeta, tagakita, at tagapaghayag. Bukod dito, ipapakita nito kung paano nila lubos na ipamumuhay ang mga alituntuning itinuro sa pangkalahatang kumperensya at paano ibabahagi ang mga ito sa iba. Ibahagi ang iyong nadarama tungkol sa kahalagahan ng pangkalahatang kumperensya at magpatotoo na ang kumperensya ay panahon kung kailan ang mga salita at kalooban ng Panginoon ay ipinababatid sa Kanyang mga anak sa pamamagitan ng Kanyang mga tagapaglingkod na propeta. K ABANATA 6 37
38 KABANATA 7 Pag-aaral ng mga Mensahe sa Pangkalahatang Kumperensya Pambungad Ang mga kabanata 1-6 ay nagbigay ng kaalaman sa doktrina ukol sa tungkulin ng mga buhay na propeta, tagakita, at tagapaghayag. Tinatalakay sa kabanata 7 ang pagtuturo mula sa isyu ng kumperensya ng Ensign o Liahona. Tulad ng nakasaad sa pambungad ng kursong ito, hindi nilayon na gamitin ng titser ang buong semestre para ituro ang unang anim na kabanata. Sa halip, layunin ng kursong ito na magamit ang karamihan sa oras ng klase sa pagtalakay at pag-aaral ng pinakahuling pangkalahatang kumperensya. Maaaring gugulin ng titser ang oras ng klase sa pag-aaral ng buong mensahe o mga bahagi ng ilang mensahe. Ang pangunahing mithiin ng kursong ito ay tulungan ang mga estudyante na matuto mula sa mga salita ng mga buhay na propeta. Itinuro ni Elder David A. Bednar ng Korum ng Labindalawang Apostol sa mga tagapagturo ng relihiyon na kailangan nilang tulungan ang mga estudyante na maging self-reliant sa espirituwal: "Lahat tayo ay pamilyar sa kasabihan na ang pagbibigay ng isda sa isang tao ay makapapawi ng gutom para sa isang kainan. Ang pagtuturo sa isang tao na mangisda, sa isang banda, ay makapagbibigay sa kanya ng pagkain habambuhay. Bilang mga [nagtuturo] ng ebanghelyo, kayo at ako ay wala sa kalakalan na mamigay ng isda; sa halip, ang ating gawain ay tulungan ang mga tao na matutong mangisda at magkaroon ng espirituwal na pag-asa sa sariling kakayahan. ... Tinulungan nila akong [maghangad na] matuto sa pamamagitan ng pananampalataya. Tumanggi sila na bigyan ako ng madadaling kasagutan sa mahihirap na tanong. Sa katunayan, hindi nila ako binigyan ng anumang kasagutan. Sa halip, itinuturo nila ang daan at tinulungan ako na gawin ang mga hakbang para makita ko ang aking mga kasagutan. Totoo na hindi ko madalas nagugustuhan ang pamamaraang ito, pero batay sa karanasan natulungan ako na maunawaan na ang kasagutang ibinigay ng ibang tao ay karaniwang hindi matatandaan sa matagal na panahon. Ngunit ang kasagutan na natuklasan natin o nakamtan sa tulong ng pananampalataya, ay karaniwang naaalaala sa buong buhay. Ang mahahalagang aral na natutuhan sa buhay ay nakakamtan ng sarili - hindi itinuro" (David A. Bednar, "Maghangad na Matuto sa Pamamagitan ng Pananampalataya," Liahona, Set. 2007, 23). Paalala: Ang mga estudyante ay dapat hikayatin at kailangang magdala ng sariling kopya ng pinakahuling isyu ng kumperensya ng Ensign o Liahona sa tuwing magkaklase kayo. Paunang paghahanda: Kasama sa katapusan ng lesson na ito ang dalawang kopya ng mensahe ni Pangulong Dieter F. Uchtdorf na "Kami'y Gumagawa ng Dakilang Gawain, na Anopa't Hindi Kami Makababa" mula sa pangkalahatang kumperensya noong Abril 2009 (tingnan sa Ensign o Liahona, Mayo 2009, 59-62) - ang una ay para sa mga titser at ang pangalawa ay para sa mga estudyante. Gumawa ng kopya ng mensahe at ibigay ito sa bawat isa sa iyong mga estudyante. "Napansin ko ang isang karaniwang [katangian ng] mga guro na nagkaroon ng malaking impluwensya sa buhay ko. Mga Mungkahi sa Pagtuturo Mga Kasanayan sa Pag-aaral ng Banal na Kasulatan na Magagamit sa Pag-aaral ng mga Mensahe sa Kumperensya Itanong sa iyong mga estudyante: Ano ang pagkakaiba ng pag-aaral at pagsasaliksik sa pagbabasa?
Ipakita sa iyong mga estudyante ang isang textbook na gamit sa paaralan at itanong: Anong mga estratehiya ang ginagamit ninyo para mas maunawaang mabuti at matandaan ang mga nakasulat sa mga textbook na gamit ninyo sa paaralan? (Ilista ang mga sagot ng mga estudyante sa pisara, tulad ng pagsasaulo, pagbasang muli, pagmamarka ng mahahalagang detalye, at pagtatala.) Paalala: Hindi kailangang mag-ukol ng maraming oras para ipaliwanag ng mga estudyante ang mga estratehiyang ito. Sapat na ang maiikli at simpleng sagot. Ipakita ang isang kopya ng pinakahuling isyu ng kumperensya ng Ensign o Liahona at itanong: Bukod sa mga nakasulat na mensahe sa kumperensya, ano ang iba pang bahagi ng magasin na makatutulong sa inyo para mas mapagbuti ninyo ang inyong pag-aaral? (Maaaring kabilang sa mga sagot ang "Mga Nilalaman" at "Indeks ng mga Paksa" sa unang mga pahina ng magasin at "Nagsalita Sila sa Atin" at "Indeks ng mga Kuwento sa Kumperensya" sa huling mga pahina ng magasin.) Ipaliwanag sa iyong klase na ang mga mensahe sa pangkalahatang kumperensya ay maaaring pag-aralan gamit ang maraming kasanayan na ginagamit din sa pag-aaral ng mga textbook sa paaralan at, higit sa lahat, ang mga kasanayan na ginagamit sa pag-aaral ng mga banal na kasulatan. Itanong: Ano ang ilang kasanayan sa pag-aaral ng banal na kasulatan na ginamit ninyo upang mas maunawaan ang mga banal na kasulatan? (Idagdag ang sagot ng mga estudyante sa listahan sa pisara; maaaring kabilang dito ang panalangin, pagninilay, pagbabasa nang malakas, at cross-referencing.) Sa pagsagot ng mga estudyante, hikayatin silang ipaliwanag nang maikli kung paano nakatulong sa kanila ang kasanayang iyon sa pag-aaral ng mga banal na kasulatan para maunawaan ang kahulugan ng mga banal na kasulatan. Ipabuklat sa mga estudyante ang bahagi 7.2 ng Mga Turo ng mga Buhay na Propeta Manwal ng Estudyante. Hatiin sa mga estudyante ang listahan na binubuo ng 17 kasanayan sa pag-aaral na inilarawan sa bahaging ito. Sabihin sa mga estudyante na mag-ukol ng dalawa o tatlong minuto para pag-aralan ang naka-assign sa kanila na mga kasanayan sa pag-aaral. Pagkaraan ng ilang minuto, sabihin sa mga estudyante na ipaliwanag sa klase ang mga kasanayang iyon sa pag-aaral. Habang nagpapaliwanag ang mga estudyante, idagdag sa pisara ang anumang kasanayan sa pag-aaral na hindi nabanggit. K ABANATA 7 39
KABANATA 7 40 Bigyan ang bawat estudyante ng kopya ng mensaheng "Kami'y Gumagawa ng Dakilang Gawain, na Anopa't Hindi Kami Makababa" ni Pangulong Dieter F. Uchtdorf ng Unang Panguluhan (na nasa katapusan ng kabanatang ito). Hatiin ang iyong klase sa apat na grupo. Sabihin sa bawat grupo na basahin at alamin ang isa sa mga sumusunod: Mga cross-reference sa mga banal na kasulatan Mga panghihikayat o paanyaya Mga hindi malilimutang parirala Mga pag-uulit Paalala: Isang hindi minarkahang kopya ng mensahe ni Pangulong Uchtdorf ang inilaan para ipamigay sa mga estudyante, gayundin ang isa pang kopya para sa titser kasama ang mga halimbawa ng apat na item na ito na naka-highlight (ang mga kopya ng mensahe ay matatagpuan sa katapusan ng kabanatang ito - ang kopya ng titser ang nauuna). Ang kopya ng titser ay nagpapakita ng ilan lamang sa mga item na inilarawan sa itaas. Sa pag-aaral nila ng mensahe, ang mga estudyante ay maaaring makahanap ng iba pang mga halimbawa na wala sa kopya ng titser. Matapos bigyan ang mga estudyante ng sapat na oras para pag-aralan ang mensahe, sabihin sa bawat grupo na ireport ang kanilang mga natuklasan o nalaman at ipaliwanag kung paano nakatulong sa kanila ang paggamit ng kasanayang iyon sa pag-aaral para mas malinaw na maunawaan ang mensahe ni Pangulong Uchtdorf. Hikayatin ang mga estudyante sa nalalabing bahagi ng kurso na gamitin ang mga kasanayan sa pag-aaral na inilarawan sa kabanata 7 ng kanilang mga manwal para mas mapagbuti nila ang kanilang pag-aaral sa isyu ng kumperensya ng Ensign o Liahona. Ang mga kasanayang ito ay epektibo ring magagamit para pag-aralan ang mga mensaheng ibinibigay ng mga Kapatid sa iba pang mga pagkakataon bukod sa pangkalahatang kumperensya o para pag-aralan ang iba pang mga artikulo na isinulat nila para sa mga magasin ng Simbahan. Ibahagi sa iyong mga estudyante kung paano ka nakinabang sa paggamit ng ilan sa mga kasanayang ito sa iyong pag-aaral ng mga mensahe sa pangkalahatang kumperensya. Mga Paraan para Maituro ang mga Mensahe sa Pangkalahatang Kumperensya Tiyakin na alam agad ng mga estudyante kung ano ang mensaheng tatalakayin sa klase. Maaari kang magbigay ng outline sa klase na may listahan ng mga mensaheng tatalakayin sa bawat oras ng klase. Tiyakin na bawat estudyante ay may kopya ng mensahe, at hikayatin silang basahin at pag-aralan ang mga mensahe bago magklase. Ito ay magbibigay ng pagkakataon sa mga estudyante na mas lubos na makibahagi sa talakayan sa klase. Tulad sa alinmang kurso, ang paggamit ng iba't ibang pamamaraan sa pagtuturo ay nakakatulong para mapanatili ang interes ng isang estudyante at mapaunlad ang kaalaman niya sa ebanghelyo. Narito ang ilang mungkahi sa pagtuturo ng mga mensahe sa pangkalahatang kumperensya:
Ipapanood ang ilang bahagi ng pangkalahatang kumperensya. Habang pinanonood ang video recording ng isang mensahe, sabihin sa mga estudyante na sundan ito sa pamamagitan ng pagbabasa nang tahimik sa nakasulat na kopya ng mensahe. Sabihin sa mga estudyante na markahan ang mga bahaging nakaagaw ng kanilang pansin. Maaari mong hikayatin ang mga estudyante na itaas ang kanilang kamay kapag gusto nilang i-pause ang video at talakayin ang bahaging ito ng mensahe. Maaari mong sabihin sa mga estudyante na hanapin ang isang partikular na detalye o ang sagot sa tanong. Kung walang makuhang video clip, maaaring basahin sa klase ang mga mensahe sa kumperensya. Magpareport sa mga estudyante. Ang mga estudyante ay maaaring mag-sign up (o atasan) nang maaga na pangunahan ang talakayan sa isang partikular na mensahe. Maaari ding ipaturo sa mga estudyante ang ilang impormasyon tungkol sa buhay ng mga Kapatid. Magbahagi ng mga personal na kuwento. Ipapanood ang mga video clip tungkol sa mga Kapatid na nagbabahagi ng mga personal na karanasan. Kapag walang makuhang mga video clip, ang mga karanasang ito ay maaaring basahin sa klase. Gamitin ang group work sa klase. Sabihin sa mga estudyante na pag-usapan, nang may kapartner o sa maliliit na grupo, ang ilang aspeto ng isang mensahe o mga tanong na nauugnay rito. Sabihin sa mga grupo na ibahagi ang kanilang napag-usapan sa buong klase. Gamitin ang assignment na "hanapin ang" para pag-aralan ang mga mensahe sa tahanan. Kapag pinag-aralan ng mga estudyante ang mga mensahe sa kumperensya sa tahanan nila, ipahanap sa kanila ang mahahalagang doktrina at alituntunin, mga suportang scripture passage, at mahahalagang parirala o pangungusap. Maaari mong ipasulat sa kanila ang buod ng mga ideyang nalaman nila sa sarili nilang salita. Sabihin sa mga estudyante na patuloy silang gumamit ng study journal. Hikayatin ang mga estudyante na itala ang mga espirituwal na impresyon bago magsimula ang klase, o maglaan ng oras para dito sa katapusan ng klase. Pasulatin ang mga estudyante ng buod ng mga paksa. Sabihin sa mga estudyante na sumulat ng maiikling komposisyon na kinapapalooban ng mga turo ng maraming tagapagsalita tungkol sa iisang paksa. Talakayin ang tugon ng mga Kapatid sa kasalukuyang mga pangyayari. Sabihin sa mga estudyante na isipin at talakayin kung paano tumutugon ang mga Kapatid sa mga nagaganap sa mundo ngayon sa pamamagitan ng kanilang mga turo sa pangkalahatang kumperensya. Basahin ang mga mensahe sa klase. Maaari mong ipabasa sa mga estudyante ang mga mensahe nang tahimik, malakas, nang may partner, o sa maliliit na grupo. Paminsan-minsan, maaari mo ring basahin ang bahagi ng isang mensahe sa iyong klase kung nais mong bigyang-diin ang isang aral o doktrina o alituntunin. Magbahagi ng mga kuwento. Basahing muli ang mga kuwento na ibinahagi sa pangkalahatang kumperensya mula sa "Indeks ng mga Kuwento sa K ABANATA 7 41
KABANATA 7 42 Kumperensya" na nasa huling mga pahina ng bawat isyu ng kumperensya ng Ensign o Liahona. Maaari mong sabihin sa mga estudyante na ibahagi nila kung bakit ang partikular na kuwentong iyon ay makabuluhan sa kanila. Tulungan ang mga estudyante na matukoy ang mga doktrina at alituntunin na nasa likod ng kuwento at i-cross-reference ang bawat isa sa kanilang banal na kasulatan. Talambuhay ng mga Apostol Ipinayo ni Apostol Pablo na, "Ipinamamanhik namin sa inyo, mga kapatid, na inyong kilalanin ang mga nangagpapagal sa inyo, at nangamumuno sa inyo sa Panginoon, at nangagpapaalaala sa inyo" (I Mga Taga Tesalonica 5:12). Matutulungan ninyong lumakas ang patotoo ng mga estudyante tungkol sa mga propeta, tagakita, at tagapaghayag sa pagbabahagi ng maikling impormasyon tungkol sa buhay nila. Makikita ninyo ang impormasyon tungkol sa buhay nila sa newsroom.lds.org at sa mga almanac ng Simbahan. Ang mga retrato ng mga General Authority, na mabibili sa distribution center, ay may kasamang impormasyon tungkol sa buhay nila sa likod nito. Kami'y Gumagawa ng Dakilang Gawain, na Anopa't Hindi Kami Makababa (Kopya ng Titser) Pangulong Dieter F. Uchtdorf Pangalawang Tagapayo sa Unang Panguluhan Ensign o Liahona, Mayo 2009, 59-62; idinagdag ang italics. Mahal kong mga kapatid, ilang buwan ko nang alam ang mensaheng nais kong ibigay ngayon. Noon, naghanap ako ng kuwentong maglalarawan sa gusto kong sabihin. Naghanap ako ng kuwento tungkol sa pagsasaka. Naghanap ako ng kuwento tungkol sa mga hayop. Bilang paggalang kay Elder Scott, naghanap ako ng kuwento sa nuclear engineering, at bilang paggalang kay Pangulong Monson, sa pag-aalaga ng mga kalapati. Sa huli, isang kuwento ang paulit-ulit kong naiisip - isang kuwentong matagal nang nakakintal sa isipan ko. Hindi tungkol sa pagsasaka, mga hayop, nuclear engineering, o mga kalapati. Ito iyong maaring nahulaan na ninyo - tungkol sa pagpapalipad. Ang tawag ko dito ay "Ang Kuwento ng Bombilya." Ang Kuwento ng Bombilya, o Paglimot sa Bagay na Pinakamahalaga Isang madilim na gabi ng Disyembre, 36 na taon na ang nakalilipas, isang Lockheed 1011 jumbo jet ang bumagsak sa Florida Everglades, na nag-iwan ng mahigit 100 kataong patay. Ang malubhang sakunang ito ang isa sa pinakagrabeng pagbagsak ng eroplano sa kasaysayan ng Estados Unidos. Ang nakakapagtaka sa sakunang ito ay lahat ng mahahalagang bahagi at sistema sa eroplano ay umaandar nang maayos - madali sanang nakalapag nang ligtas ang eroplano sa Miami, mga 20 milya lamang ang layo. Nang malapit nang lumapag, napansin ng mga tauhan ang isang berdeng ilaw na hindi sumindi - ilaw na nagsasabi kung bumukas o hindi ang landing gear sa harapan. Hindi itinuloy ng mga piloto ang paglapag, at paikot na pinalipad ang eroplano sa madilim na Everglades, at ibinaling ang kanilang atensyon sa pag-iimbestiga sa problema.
Masyado silang naging abala sa paghahanap kung kaya't di nila napansin na unti-unti nang bumababa ang eroplano at palapit nang palapit sa madilim na putikan sa ibaba. Nang may makapansin sa nangyayari, huli na ang lahat para maiwasan ang sakuna. Pagkatapos ng aksidente, sinikap ng mga imbestigador na alamin ang dahilan. Ang landing gear ay nakababa nang wasto. Nasa kondisyon ang makina ng eroplano. Lahat ay umaandar nang maayos - lahat maliban sa isang bagay: isang pundidong bombilya. Ang munting bombilyang iyon - na mga 20 cents ang halaga - ang pinagmulan ng magkakarugtong na pangyayari na nauwi sa malagim na kamatayan ng mahigit 100 katao. Siyempre, hindi ang pundidong bombilya ang sanhi ng aksidente; nangyari ito dahil ang mga crew ay nagtuon ng pansin sa isang bagay na tila mahalaga nang sandaling iyon at nalimutan ang bagay na pinakamahalaga. Bigyang Pansin ang mga Bagay na Pinakamahalaga Ang ugaling magtuon ng pansin sa di mahalaga at pabayaan ang pinakamahahalagang bagay ay nangyayari hindi lamang sa mga piloto kundi sa lahat. [Hindi malilimutang parirala] Lahat tayo ay nasa panganib. Ang drayber na nakatuon sa kalsada ay may mas malaking posibilidad na makarating nang ligtas sa patutunguhan kaysa sa drayber na abala sa pagte-text gamit ang kanyang cellphone. Alam natin kung ano ang pinakamahalaga sa buhay - ang Liwanag ni Cristo ang nagtuturo nito sa lahat. Tayo bilang matatapat na mga Banal sa Huling Araw ay may Espiritu Santo na "kasama tuwina" upang ituro sa atin ang mga bagay na walang hanggan ang kahalagahan. Nakikinita ko na ang sinumang mayhawak ng priesthood na nakikinig sa akin ngayon, kung pagsasalitain sa paksang "ano ang pinakamahalaga," ay magagawa ito nang napakahusay. Ang kahinaan natin ay ang kabiguang iayon ang ating mga kilos sa ating konsiyensya. [Hindi malilimutang parirala] 1 Tumigil sandali at suriin kung saan nakatuon ang inyong puso at isipan. Nakatuon ba kayo sa mga bagay na pinakamahalaga? Ang paraan ng paggugol ninyo ng oras ay maaaring batayan nito. Saan natutuon ang isip ninyo kapag tapos na ang mahigpitang mga deadline? Nakatuon ba ang isip at puso ninyo sa mga bagay na panandalian at mahalaga lamang sa sandaling iyon, o sa mga bagay na pinakamahalaga? [Paanyaya] May kimkim ba kayong sama-ng-loob? Ano ba ang mga dahilan na pinanghahawakan ninyo at hindi kayo ang uri ng asawa, ama, anak, at mayhawak ng priesthood na alam ninyong kayo ay nararapat na maging? Ano ang mga bagay na humahadlang sa inyong mga tungkulin o hadlang sa pagganap ninyo sa katungkulan nang mas masigasig? Iwasang Magambala Kung minsan ang mga bagay na nakaaabala sa atin ay hindi masama; madalas maganda ang pakiramdam natin dito. Pero maaaring sumobra din ang pagtutuon sa mabubuting bagay. [Hindi malilimutang parirala] Ang isang halimbawa ay makikita sa isang ama o lolo na nag-uukol ng maraming oras sa pagsasaliksik ng kanyang mga ninuno o paglikha ng blog samantalang pinababayaan o iniiwasang maglaan ng makabuluhang oras para sa sarili niyang mga anak at apo. Isa pang halimbawa ay maaaring ang hardinero na maghapong nagbubunot ng mga damo habang binabalewala ang espirituwal na mga damong nagbabantang sumakal sa kanyang kaluluwa. Kahit ang ilang programa ng Simbahan ay maaaring makasagabal kung sosobrahan natin ito at mangingibabaw sa ating panahon at atensyon kapalit ng mga bagay na pinakamahalaga. Kailangang balanse ang buhay natin. [Hindi malilimutang parirala] Kapag tunay na mahal natin ang Ama sa Langit at ang Kanyang mga anak, ipakikita natin ang pagmamahal na iyon sa ating mga kilos. Pinapatawad natin ang bawat isa at hinahangad na K ABANATA 7 43
KABANATA 7 44 gumawa ng mabuti, dahil ang "ating datihang [pagkatao] ay kalakip ni [Cristo] na napako sa krus." [Cross-reference] Ating "dinadalaw ang mga ulila at mga babaeng bao sa kanilang kapighatian," at pinagiingatang "walang bahid dungis ang ating mga sarili sa sanglibutan." [Cross‑reference] 3 Mahal kong mga kapatid sa priesthood, nabubuhay tayo sa mga huling araw. Ang ebanghelyo ni Jesucristo ay naipanumbalik sa mundo. Ang mga susi ng priesthood ng Diyos ay muling ibinigay sa tao. Nabubuhay tayo sa panahon ng pag-asam at paghahanda, pinagkatiwalaan ng Diyos na ihahanda ang ating sarili, ating pamilya, ating mundo para sa paparating na bukang-liwayway - ang araw na ang Anak ng Diyos ay "bababang mula sa langit, na may isang sigaw, may tinig ng arkanghel, at may pakakak ng Dios" 4 at pasisimulan ang Kanyang paghahari sa milenyo. Ipinagkatiwala sa atin ang banal na priesthood at binigyan ng pananagutan, kapangyarihan, at karapatang kumilos bilang mga kinatawan ng ating Hari sa Langit. Ito ang mga bagay na pinakamahalaga. Ito ang mga bagay na may walang hanggang halaga na kailangan nating pagtuunan ng pansin. Hindi natin dapat hayaan ang ating mga sarili na magambala sa ating sagradong tungkulin. Hindi dapat mawala ang ating pansin sa mga bagay na pinakamahalaga. [Hindi malilimutang parirala] Nehemias Si Nehemias ng Lumang Tipan ay isang dakilang halimbawa ng patuloy na pagtutuon at katapatan sa mahalagang gawain. Si Nehemias ay isang Israelita na itinapon sa Babilonia at naglingkod bilang tagahawak ng saro ng hari. Isang araw tinanong ng hari si Nehemias kung bakit tila nakapalungkot niya. Sagot ni Nehemias, "Bakit ang aking mukha ay hindi malulungkot, kung ang bayan, ang dako ng [mga libingan] sa aking mga magulang ay giniba, at ang mga pintuang-bayan niyaon ay nasupukan ng apoy?" 5 [Cross-reference] Nang marinig ito ng hari, lumambot ang kanyang puso, at binigyan niya si Nehemias ng karapatang magbalik sa Jerusalem at muling itayo ang lungsod. Gayunman, hindi naging masaya ang lahat sa planong ito. Sa katunayan, ang ilang mga pinuno na nakatira malapit sa Jerusalem ay naghinagpis na mabuti "sapagka't may naparoong isang lalake upang hanapin ang ikagagaling ng mga anak ni Israel." 6 7 Ang kalalakihang ito ay "nagalit na mainam, at tinuya ang mga Judio." [Cross-reference] Dahil walang takot, hindi hinayaan ni Nehemias na gambalain siya ng kalaban. Sa halip, tinipon at inayos niya ang kanyang mga kagamitan at tauhan at sinimulang itayo muli ang lunsod, "sapagkat 8 ang bayan ay nagkaroon ng kaloobang gumawa." [Cross-reference] Subalit nang magsimulang tumaas ang mga pader ng lungsod, lalong tumindi ang oposisyon. Ang mga kaaway ni Nehemias ay nagbanta, nagsabwatan, at nanlibak. Totoo ang kanilang mga banta, at lubha silang nakakatakot kaya sabi ni Nehemias, "Sinidlan nila kami ng takot." [Cross-reference] Sa kabila ng panganib at banta ng paglusob, nagpatuloy ang paggawa. Mahirap ang panahong iyon, kaya't bawat manggagawa ay "may kaniyang tabak na nakasabit sa kaniyang tagiliran, at gayon gumagawa." 9 10 [Cross-reference] Sa pagpapatuloy ng gawain, ang mga kalaban ni Nehemias ay lalong naging desperado. Apat na beses nila siyang sinabihang umalis ng lungsod at makipagkita sa kanila at kunwari ay lulutasin ang kaguluhan, ngunit alam ni Nehemias na balak nilang gawan siya ng masama. Sa tuwing sasabihan nila siya, iisa lang ang sagot niya: "Ako'y gumagawa ng dakilang gawain, na anopa't hindi ako makababa." 11 [cross-reference] Napakagandang sagot! Sa malinaw at di nagbabagong layunin ng puso't isipan, sa matinding determinasyon, ang mga pader ng Jerusalem ay nakamamanghang naitayong muli sa loob lamang ng 52 araw. 12 [Hindi hinayaan ni] Nehemias na mahadlangan siya ng mga panggagambala sa paggawa ng ipinagagawa sa kanya ng Panginoon. [Cross-reference] 2
Hindi Tayo Bababa Ako ay nahikayat at nabigyang-inspirasyon ng maraming matatapat na mayhawak ng priesthood sa araw na ito na iisa ang puso at isipan. Tulad ni Nehemias, mahal ninyo ang Panginoon at hangad na gampanang mabuti ang priesthood na inyong taglay. Mahal kayo ng Panginoon at alam Niya ang kadalisayan ng inyong mga puso at determinasyon. Pinagpapala Niya kayo sa inyong katapatan, ginagabayan ang inyong landas, at ginagamit ang inyong mga kaloob at talento sa pagtatayo ng Kanyang kaharian. Gayunman, hindi lahat ay tulad ni Nehemias. Maaari pa nating pagbutihin ang ating sarili. Iniisip ko, mahal kong mga kapatid sa priesthood, kung ano ang ating magagawa kung lahat tayo, tulad ng mga tao ni Nehemias, "ay may kaloobang gumawa." Ano kaya ang magagawa kung "iiwan na natin ang mga bagay ng pagkabata" at ibubuhos ang ating sarili, puso at kaluluwa, sa pagiging marapat na maytaglay ng priesthood, at tapat na mga kinatawan ng Panginoong Jesucristo. [Paanyaya] 13 Isipin sandali kung ano ang mangyayari sa ating sariling buhay, sa ating propesyon, sa ating pamilya, sa ating mga ward at branch. Isipin kung paano uunlad ang kaharian ng Diyos sa buong mundo. Isipin kung paano magbabago ang mundo para sa kabutihan kung bawat lalaking maytaglay ng priesthood ng Diyos ay magbibigkis ng kanyang balakang at mamumuhay ayon sa kanyang tunay na potensiyal, tunay na magbabalik-loob, magiging tunay at tapat na lalaki ng priesthood, handang itayo ang kaharian ng Diyos. [Paanyaya] Madali ang magambala - matuon sa isang pundidong bombilya o sa kawalang-galang ng di mababait na tao, anuman ang motibo nila. Ngunit isipin ang kapangyarihang tataglayin natin bilang mga indibiduwal at bilang grupo ng priesthood kung, bilang tugon sa bawat tukso na mawalan ng pokus o babaan ang ating mga pamantayan - ang mga pamantayan ng Diyos - ang sagot natin ay, "May ginagawa akong dakilang gawain, na anopa't hindi ako makababa." [Pag-uulit] Ang panahon natin ay puno ng matitinding hamon at maraming oportunidad. Hangad ng Panginoon ang mga tulad ni Nehemias - matatapat na kalalakihan na tumutupad sa sumpa at tipan ng priesthood. Hanap Niya ay magigiting na kaluluwang masigasig na kikilos upang itayo ang kaharian ng Diyos - mga tao na, kapag naharap sa oposisyon at tukso, ay sasabihin sa kanilang mga puso, "Ako'y gumagawa ng dakilang gawain, na anopa't hindi ako makababa." [Pag-uulit] Kapag naharap sa pagsubok at kahirapan, ang sagot nila ay, "Ako'y gumagawa ng dakilang gawain, na anopa't hindi ako makababa." [Pag-uulit] Kapag naharap sa panunuya at pagsansala, sasabihin nilang "Ako'y gumagawa ng dakilang gawain, na anopa't hindi ako makababa." [Pag-uulit] Hanap ng ating Ama sa Langit ang mga taong hindi hahayaang humadlang ang mga bagay na di gaanong mahalaga sa kanilang walang hanggang mithiin. Hanap Niya ang mga taong hindi papayagan ang kadalian o mga patibong ng kalaban na humadlang sa kanila sa paggawa ng ipinagagawa Niya sa kanila. Hanap Niya ang mga taong ang kilos ay ayon sa kanilang sinasabi - ang matatapat na nagsasabing, "Ako'y gumagawa ng dakilang gawain, na anopa't hindi ako makababa." [Pag-uulit] Isang Dakilang Gawaing Isasagawa Taimtim akong nagpapatotoo na ang Diyos ay buhay at nagmamalasakit sa bawat isa sa atin. Iuunat Niya ang Kanyang kamay at tutulungan ang mga maninindigan at tataglayin ang priesthood nang may paggalang, dahil sa mga huling araw na ito Siya ay may dakilang gawain na ipagagawa sa atin. Ang ebanghelyong ito ay hindi mula sa tao. Ang doktrina ng Simbahan ay hindi napakagandang hula lamang ng isang tao tungkol sa sinaunang banal na kasulatan. Ito ang katotohanan ng langit na K ABANATA 7 45
KABANATA 7 46 inihayag mismo ng Diyos. Pinatototohanan ko na nakita ni Joseph Smith ang sinasabi niyang nakita niya. Talagang tumingala siya sa kalangitan at nakipag-usap sa Diyos Ama at sa Anak, at sa mga anghel. Nagpapatotoo ako na ang Ama sa Langit ay nakikipag-usap sa mga dumudulog sa Kanya sa espiritu at sa katotohanan. Nasaksihan ng mga mata ko at nagagalak akong magpatotoo na ngayon, ang Diyos ay nakikipag-usap sa Kanyang propeta, tagakita, at tagapaghayag na si Thomas S. Monson. Mga kapatid, tulad ni Nehemias, may gagawin tayong dakilang gawain. Narito tayo sa kasalukuyan na tinatanaw ang ating hinaharap. Taimtim kong dalangin na sa kabila ng mga tukso, hindi natin kailanman ibababa ang ating mga pamantayan; na sa kabila ng mga panggagambala, hindi mawawala ang ating tuon sa mga bagay na pinakamahalaga; na mananatili tayong matatag at sama-sama, nagkakaisa, habang buong giting nating taglay ang bandila ng Panginoong Jesucristo. Dalangin ko na maging marapat tayo sa banal na priesthood ng Makapangyarihang Diyos at, sa isang tao, iangat ang ating ulo at sa matatag na tinig ay ipahayag sa mundo, "Kami'y gumagawa ng dakilang gawain, na anopa't hindi kami makababa." [Repetition] Sa sagradong pangalan ni Jesucristo, amen. Mga Tala 1. Doktrina at mga Tipan 121:46. 2. Mga Taga Roma 6:6. 3. 4. 5. Nehemias 2:3. 6. Nehemias 2:10. 7. Nehemias 4:1. 8. Nehemias 4:6. 9. Nehemias 6:9. 10. Nehemias 4:18. 11. Nehemias 6:3. 12. 13. Tingnan sa Nehemias 6:15. I Mga Taga Corinto 13:11. Joseph Smith Translation, James 1:27. I Mga Taga Tesalonica 4:16. Kami'y Gumagawa ng Dakilang Gawain, na Anopa't Hindi Kami Makababa (Kopya ng Estudyante) Pangulong Dieter F. Uchtdorf Pangalawang Tagapayo sa Unang Panguluhan Ensign o Liahona, Mayo 2009, 59-62. Mahal kong mga kapatid, ilang buwan ko nang alam ang mensaheng nais kong ibigay ngayon. Noon, naghanap ako ng kuwentong maglalarawan sa gusto kong sabihin. Naghanap ako ng kuwento tungkol sa pagsasaka. Naghanap ako ng kuwento tungkol sa mga hayop. Bilang paggalang kay Elder Scott, naghanap ako ng kuwento sa nuclear engineering, at bilang paggalang kay Pangulong Monson, sa pag-aalaga ng mga kalapati. Sa huli, isang kuwento ang paulit-ulit kong naiisip - isang kuwentong matagal nang nakakintal sa isipan ko. Hindi tungkol sa pagsasaka, mga hayop, nuclear
engineering, o mga kalapati. Ito iyong maaring nahulaan na ninyo - tungkol sa pagpapalipad. Ang tawag ko dito ay "Ang Kuwento ng Bombilya." Ang Kuwento ng Bombilya, o Paglimot sa Bagay na Pinakamahalaga Isang madilim na gabi ng Disyembre, 36 na taon na ang nakalilipas, isang Lockheed 1011 jumbo jet ang bumagsak sa Florida Everglades, na nag-iwan ng mahigit 100 kataong patay. Ang malubhang sakunang ito ang isa sa pinakagrabeng pagbagsak ng eroplano sa kasaysayan ng Estados Unidos. Ang nakakapagtaka sa sakunang ito ay lahat ng mahahalagang bahagi at sistema sa eroplano ay umaandar nang maayos - madali sanang nakalapag nang ligtas ang eroplano sa Miami, mga 20 milya lamang ang layo. Nang malapit nang lumapag, napansin ng mga tauhan ang isang berdeng ilaw na hindi sumindi - ilaw na nagsasabi kung bumukas o hindi ang landing gear sa harapan. Hindi itinuloy ng mga piloto ang paglapag, at paikot na pinalipad ang eroplano sa madilim na Everglades, at ibinaling ang kanilang atensyon sa pag-iimbestiga sa problema. Masyado silang naging abala sa paghahanap kung kaya't di nila napansin na unti-unti nang bumababa ang eroplano at palapit nang palapit sa madilim na putikan sa ibaba. Nang may makapansin sa nangyayari, huli na ang lahat para maiwasan ang sakuna. Pagkatapos ng aksidente, sinikap ng mga imbestigador na alamin ang dahilan. Ang landing gear ay nakababa nang wasto. Nasa kondisyon ang makina ng eroplano. Lahat ay umaandar nang maayos - lahat maliban sa isang bagay: isang pundidong bombilya. Ang munting bombilyang iyon - na mga 20 cents ang halaga - ang pinagmulan ng magkakarugtong na pangyayari na nauwi sa malagim na kamatayan ng mahigit 100 katao. Siyempre, hindi ang pundidong bombilya ang sanhi ng aksidente; nangyari ito dahil ang mga crew ay nagtuon ng pansin sa isang bagay na tila mahalaga nang sandaling iyon at nalimutan ang bagay na pinakamahalaga. Bigyang Pansin ang mga Bagay na Pinakamahalaga Ang ugaling magtuon ng pansin sa di mahalaga at pabayaan ang pinakamahahalagang bagay ay nangyayari hindi lamang sa mga piloto kundi sa lahat. Lahat tayo ay nasa panganib. Ang drayber na nakatuon sa kalsada ay may mas malaking posibilidad na makarating nang ligtas sa patutunguhan kaysa sa drayber na abala sa pagte-text gamit ang kanyang cellphone. Alam natin kung ano ang pinakamahalaga sa buhay - ang Liwanag ni Cristo ang nagtuturo nito sa lahat. Tayo bilang matatapat na mga Banal sa Huling Araw ay may Espiritu Santo na "kasama upang ituro sa atin ang mga bagay na walang hanggan ang kahalagahan. Nakikinita ko na tuwina" ang sinumang mayhawak ng priesthood na nakikinig sa akin ngayon, kung pagsasalitain sa paksang "ano ang pinakamahalaga," ay magagawa ito nang napakahusay. Ang kahinaan natin ay ang kabiguang iayon ang ating mga kilos sa ating konsiyensya. 1 Tumigil sandali at suriin kung saan nakatuon ang inyong puso at isipan. Nakatuon ba kayo sa mga bagay na pinakamahalaga? Ang paraan ng paggugol ninyo ng oras ay maaaring batayan nito. Saan natutuon ang isip ninyo kapag tapos na ang mahigpitang mga deadline? Nakatuon ba ang isip at puso ninyo sa mga bagay na panandalian at mahalaga lamang sa sandaling iyon, o sa mga bagay na pinakamahalaga? May kimkim ba kayong sama-ng-loob? Ano ba ang mga dahilan na pinanghahawakan ninyo at hindi kayo ang uri ng asawa, ama, anak, at mayhawak ng priesthood na alam ninyong kayo ay nararapat na maging? Ano ang mga bagay na humahadlang sa inyong mga tungkulin o hadlang sa pagganap ninyo sa katungkulan nang mas masigasig? K ABANATA 7 47
KABANATA 7 48 Iwasang Magambala Kung minsan ang mga bagay na nakaaabala sa atin ay hindi masama; madalas maganda ang pakiramdam natin dito. Pero maaaring sumobra din ang pagtutuon sa mabubuting bagay. Ang isang halimbawa ay makikita sa isang ama o lolo na nag-uukol ng maraming oras sa pagsasaliksik ng kanyang mga ninuno o paglikha ng blog samantalang pinababayaan o iniiwasang maglaan ng makabuluhang oras para sa sarili niyang mga anak at apo. Isa pang halimbawa ay maaaring ang hardinero na maghapong nagbubunot ng mga damo habang binabalewala ang espirituwal na mga damong nagbabantang sumakal sa kanyang kaluluwa. Kahit ang ilang programa ng Simbahan ay maaaring makasagabal kung sosobrahan natin ito at mangingibabaw sa ating panahon at atensyon kapalit ng mga bagay na pinakamahalaga. Kailangang balanse ang buhay natin. Kapag tunay na mahal natin ang Ama sa Langit at ang Kanyang mga anak, ipakikita natin ang pagmamahal na iyon sa ating mga kilos. Pinapatawad natin ang bawat isa at hinahangad na gumawa ng mabuti, dahil ang "ating datihang [pagkatao] ay kalakip ni [Cristo] na napako sa krus." Ating "dinadalaw ang mga ulila at mga babaeng bao sa kanilang kapighatian," at pinagiingatang "walang bahid dungis ang ating mga sarili sa sanglibutan." 3 Mahal kong mga kapatid sa priesthood, nabubuhay tayo sa mga huling araw. Ang ebanghelyo ni Jesucristo ay naipanumbalik sa mundo. Ang mga susi ng priesthood ng Diyos ay muling ibinigay sa tao. Nabubuhay tayo sa panahon ng pag-asam at paghahanda, pinagkatiwalaan ng Diyos na ihahanda ang ating sarili, ating pamilya, ating mundo para sa paparating na bukang-liwayway - ang araw na ang Anak ng Diyos ay "bababang mula sa langit, na may isang sigaw, may tinig ng arkanghel, at may pakakak ng Dios" 4 at pasisimulan ang Kanyang paghahari sa milenyo. Ipinagkatiwala sa atin ang banal na priesthood at binigyan ng pananagutan, kapangyarihan, at karapatang kumilos bilang mga kinatawan ng ating Hari sa Langit. Ito ang mga bagay na pinakamahalaga. Ito ang mga bagay na may walang hanggang halaga na kailangan nating pagtuunan ng pansin. Hindi natin dapat hayaan ang ating mga sarili na magambala sa ating sagradong tungkulin. Hindi dapat mawala ang ating pansin sa mga bagay na pinakamahalaga. Nehemias Si Nehemias ng Lumang Tipan ay isang dakilang halimbawa ng patuloy na pagtutuon at katapatan sa mahalagang gawain. Si Nehemias ay isang Israelita na itinapon sa Babilonia at naglingkod bilang tagahawak ng saro ng hari. Isang araw tinanong ng hari si Nehemias kung bakit tila nakapalungkot niya. Sagot ni Nehemias, "Bakit ang aking mukha ay hindi malulungkot, kung ang bayan, ang dako ng [mga libingan] sa aking mga magulang ay giniba, at ang mga pintuang-bayan niyaon ay nasupukan ng apoy?" 5 Nang marinig ito ng hari, lumambot ang kanyang puso, at binigyan niya si Nehemias ng karapatang magbalik sa Jerusalem at muling itayo ang lungsod. Gayunman, hindi naging masaya ang lahat sa planong ito. Sa katunayan, ang ilang mga pinuno na nakatira malapit sa Jerusalem ay naghinagpis na mabuti "sapagka't may naparoong isang lalake upang hanapin ang ikagagaling ng mga anak ni Israel." 6 7 Ang kalalakihang ito ay "nagalit na mainam, at tinuya ang mga Judio." Dahil walang takot, hindi hinayaan ni Nehemias na gambalain siya ng kalaban. Sa halip, tinipon at inayos niya ang kanyang mga kagamitan at tauhan at sinimulang itayo muli ang lunsod, "sapagka't 8 ang bayan ay nagkaroon ng kaloobang gumawa." 2
Subalit nang magsimulang tumaas ang mga pader ng lungsod, lalong tumindi ang oposisyon. Ang mga kaaway ni Nehemias ay nagbanta, nagsabwatan, at nanlibak. Totoo ang kanilang mga banta, at lubha silang nakakatakot kaya sabi ni Nehemias, "Sinidlan nila kami ng takot." panganib at banta ng paglusob, nagpatuloy ang paggawa. Mahirap ang panahong iyon, kaya't bawat manggagawa ay "may kaniyang tabak na nakasabit sa kaniyang tagiliran, at gayon gumagawa." 9 Sa kabila ng Sa pagpapatuloy ng gawain, ang mga kalaban ni Nehemias ay lalong naging desperado. Apat na beses nila siyang sinabihang umalis ng lungsod at makipagkita sa kanila at kunwari ay lulutasin ang kaguluhan, ngunit alam ni Nehemias na balak nilang gawan siya ng masama. Sa tuwing sasabihan nila siya, iisa lang ang sagot niya: "Ako'y gumagawa ng dakilang gawain, na anopa't hindi ako makababa." 11 Napakagandang sagot! Sa malinaw at di nagbabagong layunin ng puso't isipan, sa matinding determinasyon, ang mga pader ng Jerusalem ay nakamamanghang naitayong muli sa loob lamang ng 52 araw. 12 [Hindi hinayaan ni] Nehemias na mahadlangan siya ng mga panggagambala sa paggawa ng ipinagagawa sa kanya ng Panginoon. Hindi Tayo Bababa Ako ay nahikayat at nabigyang-inspirasyon ng maraming matatapat na mayhawak ng priesthood sa araw na ito na iisa ang puso at isipan. Tulad ni Nehemias, mahal ninyo ang Panginoon at hangad na gampanang mabuti ang priesthood na inyong taglay. Mahal kayo ng Panginoon at alam Niya ang kadalisayan ng inyong mga puso at determinasyon. Pinagpapala Niya kayo sa inyong katapatan, ginagabayan ang inyong landas, at ginagamit ang inyong mga kaloob at talento sa pagtatayo ng Kanyang kaharian. Gayunman, hindi lahat ay tulad ni Nehemias. Maaari pa nating pagbutihin ang ating sarili. Iniisip ko, mahal kong mga kapatid sa priesthood, kung ano ang ating magagawa kung lahat tayo, tulad ng mga tao ni Nehemias, "ay may kaloobang gumawa." Ano kaya ang magagawa kung "iiwan na natin ang mga bagay ng pagkabata" at ibubuhos ang ating sarili, puso at kaluluwa, sa pagiging marapat na maytaglay ng priesthood, at tapat na mga kinatawan ng Panginoong Jesucristo. 13 Isipin sandali kung ano ang mangyayari sa ating sariling buhay, sa ating propesyon, sa ating pamilya, sa ating mga ward at branch. Isipin kung paano uunlad ang kaharian ng Diyos sa buong mundo. Isipin kung paano magbabago ang mundo para sa kabutihan kung bawat lalaking maytaglay ng priesthood ng Diyos ay magbibigkis ng kanyang balakang at mamumuhay ayon sa kanyang tunay na potensiyal, tunay na magbabalik-loob, magiging tunay at tapat na lalaki ng priesthood, handang itayo ang kaharian ng Diyos. Madali ang magambala - matuon sa isang pundidong bombilya o sa kawalang-galang ng di mababait na tao, anuman ang motibo nila. Ngunit isipin ang kapangyarihang tataglayin natin bilang mga indibiduwal at bilang grupo ng priesthood kung, bilang tugon sa bawat tukso na mawalan ng pokus o babaan ang ating mga pamantayan - ang mga pamantayan ng Diyos - ang sagot natin ay, "May ginagawa akong dakilang gawain, na anopa't hindi ako makababa." Ang panahon natin ay puno ng matitinding hamon at maraming oportunidad. Hangad ng Panginoon ang mga tulad ni Nehemias - matatapat na kalalakihan na tumutupad sa sumpa at tipan ng priesthood. Hanap Niya ay magigiting na kaluluwang masigasig na kikilos upang itayo ang kaharian ng Diyos - mga tao na, kapag naharap sa oposisyon at tukso, ay sasabihin sa kanilang mga puso, "Ako'y gumagawa ng dakilang gawain, na anopa't hindi ako makababa." Kapag naharap sa pagsubok at kahirapan, ang sagot nila ay, "Ako'y gumagawa ng dakilang gawain, na anopa't hindi ako makababa." Kapag naharap sa panunuya at pagsansala, sasabihin nilang "Ako'y gumagawa ng dakilang gawain, na anopa't hindi ako makababa." 10 K ABANATA 7 49
KABANATA 7 50 Hanap ng ating Ama sa Langit ang mga taong hindi hahayaang humadlang ang mga bagay na di gaanong mahalaga sa kanilang walang hanggang mithiin. Hanap Niya ang mga taong hindi papayagan ang kadalian o mga patibong ng kalaban na humadlang sa kanila sa paggawa ng ipinagagawa Niya sa kanila. Hanap Niya ang mga taong ang kilos ay ayon sa kanilang sinasabi - ang matatapat na nagsasabing, "Ako'y gumagawa ng dakilang gawain, na anopa't hindi ako makababa." Isang Dakilang Gawaing Isasagawa Taimtim akong nagpapatotoo na ang Diyos ay buhay at nagmamalasakit sa bawat isa sa atin. Iuunat Niya ang Kanyang kamay at tutulungan ang mga maninindigan at tataglayin ang priesthood nang may paggalang, dahil sa mga huling araw na ito Siya ay may dakilang gawain na ipagagawa sa atin. Ang ebanghelyong ito ay hindi mula sa tao. Ang doktrina ng Simbahan ay hindi napakagandang hula lamang ng isang tao tungkol sa sinaunang banal na kasulatan. Ito ang katotohanan ng langit na inihayag mismo ng Diyos. Pinatototohanan ko na nakita ni Joseph Smith ang sinasabi niyang nakita niya. Talagang tumingala siya sa kalangitan at nakipag-usap sa Diyos Ama at sa Anak, at sa mga anghel. Nagpapatotoo ako na ang Ama sa Langit ay nakikipag-usap sa mga dumudulog sa Kanya sa espiritu at sa katotohanan. Nasaksihan ng mga mata ko at nagagalak akong magpatotoo na ngayon, ang Diyos ay nakikipag-usap sa Kanyang propeta, tagakita, at tagapaghayag na si Thomas S. Monson. Mga kapatid, tulad ni Nehemias, may gagawin tayong dakilang gawain. Narito tayo sa kasalukuyan na tinatanaw ang ating hinaharap. Taimtim kong dalangin na sa kabila ng mga tukso, hindi natin kailanman ibababa ang ating mga pamantayan; na sa kabila ng mga panggagambala, hindi mawawala ang ating tuon sa mga bagay na pinakamahalaga; na mananatili tayong matatag at sama-sama, nagkakaisa, habang buong giting nating taglay ang bandila ng Panginoong Jesucristo. Dalangin ko na maging marapat tayo sa banal na priesthood ng Makapangyarihang Diyos at, sa isang tao, iangat ang ating ulo at sa matatag na tinig ay ipahayag sa mundo, "Kami'y gumagawa ng dakilang gawain, na anopa't hindi kami makababa." Sa sagradong pangalan ni Jesucristo, amen. Mga Tala 1. Doktrina at mga Tipan 121:46. 2. Mga Taga Roma 6:6. 3. 4. 5. Nehemias 2:3. 6. Nehemias 2:10. 7. Nehemias 4:1. 8. Nehemias 4:6. 9. Nehemias 6:9. 10. Nehemias 4:18. 11. Nehemias 6:3. 12. 13. Tingnan sa Nehemias 6:15. I Mga Taga Corinto 13:11. Joseph Smith Translation, James 1:27. I Mga Taga Tesalonica 4:16.